«Ливерпуль»нинг ғалаба формуласи\n6 январь, 2019, 13:24\n«Қизиллар»нинг ғалаба формуласида парда ортида қолиб кетаётган муҳим жиҳатлар қайси?\n«Манчестер Сити»га қарши ўйинда мағлубиятга учраганига қарамай Премьер Лига пешқадами бўлиб қолаётган «Ливерпуль» Юрген Клоппнинг юлдузлари эвазига бундай натижаларга эришмоқда.\nМуҳаммад Салоҳнинг голлари, Виргиль Ван Дэйкнинг ҳимоядаги ўйини ва қарийб гол ўтказмас дарвозабон Алиссон Бэкер «шаҳарликлар»га қарши ўйиндан олдин етти очкогача ўзиб кетишларига сабабчи бўлган.\n«Ливерпуль» ёзда Наби Кейта ва Фабиньони сотиб олганидан кейин ярим ҳимояда Жордан Хендерсон, Жеймс Милнер ва Жоржиньо Вейналдумларнинг ўйин амалиёти кескин қисқариб кетиши башорат қилинганди.\nКейта ва Фабиньо яхши старт олмаганидан кейин Клопп ўзининг тажрибадан ўтган футболчиларига суянишда давом этди. Аммо ўзгарувчан хусусиятлар сабаб ҳар бир ярим ҳимоячи ротация учун заруриятга айланди.\n«Ливерпуль»нинг ярим ҳимоячилари орасида энг кўп чемпионат ўйинларида иштирок этган Вейналдум эса энг самарали футболчилардан бирига айланди. У 19 ўйинда атиги бир гол урган бўлсада, у бунинг учун жамоада эмас.\nУнинг «Арсенал»га қарши кўрсатган ўйини фойдали эканлигини яна бир марта исботлади. Вейналдум 39 пасдан 34 тасини муваффақиятли якунлаган. Уч марта рақиб ҳужумини бузган, етти марта рақибдан тўпни олиб қўйган.\nГолландиялик футболчининг ўйини ўзига тортмаслиги мумкин. Аслида Юрген Клопп истаётган нарса ҳам шу. Вейналдумнинг асосий вазифаси самарали ярим ҳимоячи сифатида тўпни ҳимоядан ҳужумга тезкорлик билан етказиб беришдир. Бу унинг қадрини янада оширади.\nЎйиндан ташқари ҳолат тузоғи\nВиргиль Ван Дейкнинг «Ливерпуль» ҳимоясига қўшаётган таъсири унинг январда мерсисайдликларга келиб қўшилганидан бери муҳокамалар марказида қолмоқда. «Қизиллар» жорий мавсумнинг 20 учрашувида атиги 10 гол («Сити»га қарши ўйингача 8 гол) ўтказиб юборди. Буларнинг бари Ван Дейкнинг ҳиссаси туфайли бўлди.\nАммо «Ливерпуль»нинг ғалабаларида тилга олинмаётган яна бир жиҳат бу рақибнинг ҳужумларини ўйиндан ташқари ҳолатда тузоққа тушириш бўлмоқда. Клоппни ҳимояси тез-тез рақиб ҳужумчиларини офсайдда қолдириш учун ҳаракат қилмоқда. Ҳимоядагиларнинг барчаси биргаликда ҳаракат қилиши рақиб ҳимоячиларига қийинчилик туғдирмоқда.\n«Эмирейтс»да 1-1 ҳисобида тугаган ўйинда «тўпчилар» вакиллари етти марта офсайдда қолиб кетишди. Бу Премьер Лиганинг бир ўйинида кўрсатилган ягона ўйин ҳисобланади.\nБутун ҳимоя бу жиҳат ишлаши учун жавобгар. Бунда Ван Дейкнинг бош-қош бўлиши юқори натижаларни таъминлашга хизмат қилмоқда.\n«Ливерпуль»га «Рома»дан келиб қўшилганидан бери Салоҳ жаҳон футболининг кўзга кўринган ҳужумчиларидан бирига айланди. У ўтган мавсумдан бошлаб Премьер Лиганинг 56 беллашувида 45 марта рақиб дарвозасини аниқ нишонга олди.\nАммо янги мавсумда у ўз профилини яна бир жиҳат билан тўлдиришга эришди. У гол уришда асосий яратувчан футболчига айланди. Мисрлик футболчининг 13 голи «Олтин бутса»нинг дастлабки даъвогарлари сафига киришига сабабчи бўлди. Аммо унинг яратувчанлиги борасидаги статистикаси ҳам кўзга ташланмоқда.\nСалоҳ 2018/19-йилги мавсумда Премьер Лигада 43 та хавфли вазиятларни яратиб берган. Бу шерикларидан камида 18 тага кўп дегани. Робертсон ва Фирминоларда бу 25 тани ташкил қилади. У шунингдек етти голли узатмани амалга оширди. Бу эса бошқа жамоадошларидан камида 4 тага кўп. Робертсон, Фирмино ва Александер-Арнолдларда бу кўрсаткич 3 тага тенг.\nФақатгина Лерой Сане Муҳаммад Салоҳдан кўпроқ голли узатмани амалга оширган. Бу рақамлар Салоҳни ўтган мавсумдагидан ҳам анча кучайганини исботлайди.\nЮқорида тилга олинган жабҳалар бундан кейин ҳам ишлашда давом этса Премьер Лиганинг бу йилги ғолиби «Ливерпуль» бўлиши шубҳасиз.\nЛиверпуль қайсидир турнирдан чиқиб кетгани яхши. бумаса хамасидан қуриқ қолади\nСабаби битта - унинг исми Юрген Клопп


БУНИНГ БАРИ ОДИЛ ПОДШО ШАРОФАТИДАН - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 27 Декабр 2018\tКӯришлар: 498\nҳунармандларининг солиқдан озод этилиши ортидан мамлакатимизда жуда катта ишлар амалга оширилди.\nРеспублика шаҳру ноҳияларида, шунингдек, хорижда яшовчи ватандошларимиз томонидан қадимий халқ ҳунармандчилигига бағишланган қатор кўргазмалар ўтказилишининг гувоҳи бўлдик. Ўзимизнинг Рўдакий ноҳияси маркази – Сомониён шаҳарчаси ва бошқа қишлоқ жамоатларида ҳам халқимиз ҳунармандчилигига бағишланган қатор тадбирлар бўлиб ўтди. Табиийки, бу тадбирлар қадимий санъат саналган ҳунармандчилигимизга бўлган эътиборимизни қайтадан қаратди.\nСайёҳлик масаласида ҳам шуни айтиш мумкинки, Президентимиз ушбу соҳага алоҳида эътибор бериб, Сайёҳликни ривожлантириш комитети ташкил этгани ва соҳани ривожлантиргани барчага манзур бўлди. Зеро, сайёҳлик бутун дунёда сердаромад соҳалардан бири саналади. Азиз ватанимиз Тожикистон эса, ўзининг саёҳатбоп масканлари, кўллари-ю томошабоп манзарали жойларга бойлиги билан азалдан машҳур.\nАйниқса, зиёрат туризми мусулмон оламида алоҳида ўрин ишғол этиб, бу борада ҳам юртимизда жуда кўп зиёратгоҳлару улуғ авлиёлар оромгоҳлари мавжудлиги билан мақтанса арзигулик.\nЎтиб бораётган йил мундарижасидаги яна бир ажиб воқеага тўхталмасдан илож йўқ. Бу – 9-10 март кунлари қўшни Ўзбекистон Республикаси Президенти муҳтарам Шавкат Мирзиёевнинг Ватанимизга давлат ташрифи билан келиши ва Тинчлик ва миллий бирлик асосчиси –Миллат пешвоси, Тожикистон Республикаси Президенти муҳтарам Эмомали Раҳмон Жаноби олийларининг 17-18 август кунларидаги Ўзбекистонга айлаган давлат ташрифини йилнинг улкан тарихий воқеалари сирасига киритиш мумкин. Иккала мамлакат президентларининг инсонпарварлик, дўстлик ва яхши қўшничилик принциплари ғояларига содиқ эканликлари тарихи қадим-қадимларга бориб тақалувчи икки халқ дўстлиги-ю муҳаббатининг ошишига ва чексиз қувончларига сабаб бўлди.\n«Роғун» ГЭСи илк агрегатининг кўп сонли олийқадр меҳмонлар, дипломатик корпуслар намояндалари ва оммавий ахборот воситалари вакиллари иштирокидаги йиғинда муҳтарам Президентимиз томонидан ишга туширилиши йил мундарижасидаги яна бир улкан воқеадир.\n«Роғун» ГЭСининг ишга туширилиши мамлакатимиз Ҳукуматининг ўз олдига қўйган озиқ-овқат хавфсизлигини ҳимоялаш, коммуникацион боши берк кўчадан чиқиш ва энергетик мустақилликка эришиш каби уч асосий стратегик мақсадга эришилганидан дарак берди. Ушбу улкан воқеа юз берган кунларида халқимиз шодлигининг чегараси бўлмай қолди. Барча давлатимиз бошлиғи ҳақида тинмай дуойи хайр қилишди.\nҚўлга киритилган ва киритилаётган барча соҳалардаги ютуқлару муваффақиятларимиз муҳтарам Президентимиз шарофатидандир, албатта. Зеро, подшоҳ салоҳияти раъийят (халқ) салоҳияту ободончилиги демакдир.\nЯнги – 2019 йил арафасида турар эканмиз, Парвардигори азимуш-шаъндан уни-да халқимиз учун хайрли, файзли-баракотли, тинч ва осойишта айлашини сўраб дуо қиламиз. Азиз Ватанимиз бундан-да ободу зебо бўлиб, барчамизни ҳамиша Яратганнинг лутфу марҳаматига ноил бўлишликка муяссар айласин.\nРўдакий ноҳияси, Сомониён шаҳарчасидаги Эшони Авлиё бобо номли масжид имом-хатиби.\nБугун: 21-09-2020 03:51:15


Касби сабабли ҳаром бўлган нарсалар: | Мусулмоннинг қулай йўриқномаси\nБош саҳифа/Bo'limlar/Молиявий муомалалар/Касби сабабли ҳаром бўлган нарсалар:\nКасби сабабли ҳаром бўлган нарсалар:\nКасби сабабли ҳаром бўлган нарса — аслида мубоҳ, бироқ шахс ва жамиятга зарар берадиган касб йўли сабабли ҳаром аралашган, шу сабабли ҳаром қилинган молдир. Муомалалардаги ҳаром сабаблари қуйидагилардир:\nЗулм ва қимор\nҚуйида биз уларни батафсил тушунтирамиз:\nАллоҳ таоло судхўрлик билан шуғулланган одамга Ўзи ва Расули соллаллоҳу алайҳи ва салламнинг уруш очиши билан қўрқитди.\nРибо — зулму зарарни ўз ичига олгани боис шаръан ҳаром қилинган молнинг кўпайишидир.\nРибонинг турлари кўп бўлиб, одамлар орасида кенг ёйилгани ва ашаддий ҳаром бўлгани, қарз бераркан ёки қарзни олар экан молнинг асли (сармояси) устидан икки тараф ўртасида бирон савдо ёки тижорат моли бўлмай талаб қилинган қўшимча маблағдир. У икки турлидир:\nҚарз рибоси — қарздор қарзини тўлаш учун белгиланган вақтда тўлай олмаганида қарз устига қўшимча қилиб олинадиган миқдордир.\nМасалан, Саиджон Холидбекдан 1000 доллар қарзни бир ойдан сўнгра бериш ваъдаси билан олди. Бир ой тугагач Саиджон қарзини тўлай олмади. Шунда қарз берган Холидбек қарзини 1100 доллар қилиб қайтаришини, агар буни бера олмаса кейинги ойга 1200 доллар бериши кераклигини шарт қилди.\nҚарзнинг шартли рибоси:\nҚарзнинг шартли рибоси бировдан ёки банкдан пулни йиллик 5 % ёки ундан кўра кўпроқ ёхуд озроқ қўшимчасини бериш шарти билан қарз олишдир.\nМасалан, биров 100000 долларга уй олмоқчи. Бироқ етарли пули бўлмагани боис банкага боради ва банкадан керакли бўлган 100000 долларни беш йил давомида ойлик ўлароқ 150000 доллар қилиб қайтариш шарти билан қарз олади.\nРибо катта гуноҳлардан ҳисобланиб, қарз олиш тижорат ёки саноатда ишлатиладиган ёки уй, ер ёки бошқа зарурий истеъмол моллари каби асосий мулкни сотиб олиш учун сармоя қабилида бўлишидан қатъий назар фойда бадалига бўлса, ҳаромдир.\nМасалан, нархи нақд 1000 доллар бўлган бирон буюмни, ойлик кредит шартномасига кўра бир йил давомида ҳар ой 100 доллар бериш шарти билан 1200 долларга сотиб олишнинг зарари йўқ.\nРибо — Қуръони Карим ва Расулуллоҳ соллаллоҳу алайҳи ва саллам суннатининг очиқ ҳукмлари билан ҳаром қилинган бўлиб, катта гуноҳларнинг каттароғидандир. Аллоҳ таоло гуноҳкорлар ичидан судхўр ва судхўрлик билан шуғулланадиган кимсаларга қарши уруш эълон қилди. Рибонинг ҳаромлиги фақатгина Ислом динимизнинг шариатидагина эмас, балки аввалги самовий шариатларнинг барчасида баён қилинган. Бироқ, у рибо аҳкомлари бошқа талайгина аҳкомлар сингари ўзгартилган ва уларга қарши келинган. Аллоҳ таоло аҳли китобларга азоб юбориши ва улардан интиқом олишига сабаб қилиб қуйидагиларни баён қилган:\n«яна манъ этилган бўлсалар-да, судхўрлик қилганлари ва одамларнинг молларини ноҳақ еганлари сабабли уларга олдин ҳалол қилинган нарсаларни ҳаром қилиб қўйдик. Ва улардан кофир бўлган кимсалар учун аламли азобни тайёрлаб қўйдик» (Нисо: 161).\nСудхўрлик билан шуғулланган одам ўзини Аллоҳ ва Расули соллаллоҳу алайҳи ва саллам очган урушга қарши қўяди ва Аллоҳ ва Расули соллаллоҳу алайҳи ва салламнинг душманига айланади. Аллоҳ таоло бу ҳақда шундай деган:\n«Энди агар (фармонимизни) қилмасангиз, у ҳолда Аллоҳ ва пайғамбари томонидан бўлган урушни билиб қўйинг! Агар тавба қилсангиз, дастмоянгиз ўзингизга — золим ҳам, мазлум ҳам бўлмайсиз» (Бақара: 279).\nБу урушнинг руҳий ва жисмоний таъсирлари бўлиб, Аллоҳнинг амрига қарши чиққан, судхўрлик қилган ёки судхўрликка кўмак берган ҳар бир кишига қарши эълон қилинган урушнинг натижаси, ҳозирги кундаги одамларда мавжуд бўлган сиқилиш, изтироб, ғам ва қайғулардир.\nРибо билан шуғулланган судхўр ва унга ёрдам берганлар лаънатланган ва Аллоҳнинг раҳматидан қувилгандир. Жобир разияллоҳу анҳу айтди: «Расулуллоҳ соллаллоҳу алайҳи ва саллам рибони еган, рибога ваколат берган, котиблик ва гувоҳлик қилганларни лаънат қилдилар ва: Уларнинг барчаси бирдир, дедилар» (Имом Муслим: 1598).\nСудхўрга Қиёмат кунида тутқаноқ ва телбалик орасида қолган инсон шаклида қайта жон ато этилади. Аллоҳ таоло айтди: «Судхўр бўлган кимсалар (Қиёмат Кунида қабрларидан) турмайдилар, магар жин чалган мажнун каби турадилар» (Бақара: 275).\nРибодан келган даромад гарчи кўп бўлсада баракасиз бўлади. Унинг эгаси ҳузури, саодати ва хотиржамлигини йўқотади. Аллоҳ таоло бу ҳақда шундай деган:\n«Аллоҳ судхўрликнинг (фойдасини) йўқ қилади ва садақаларнинг (фойдасини) зиёда қилади» (Бақара: 276).\nРибога асосланган фойдадан тавба қилган одам, молининг сармоясини олиб, қолганидан воз кечади.\nРибонинг шахс ва жамиятга салбий таъсири\nИслом дини шахс ва жамиятга катта салбий таъсирлари бўлгани боис, рибо ҳақида қаттиқ огоҳлантирди.\nБойлик тақсимотининг бузилиши ҳамда боёнлар ва камбағаллар ўртасида катта тафовутларнинг пайдо бўлиши.\nРибо — бойликни жамиятнинг озгина тоифаси қўлида тўпланиши ва бошқаларни ундан маҳрум қолишларига олиб келади. Бу — молни тақсимлашда бузуқликдир. Бунинг оқибатида жамият ҳаддан зиёд бойиб кетган бир ҳовуч бойлар ва ишчилар, фуқаролар ва кундалик эҳтиёжига ҳам эга бўлмаган бечоралар гуруҳига айланади. Бу эса ўз навбатида жамиятдаги гина ва адоват туйғуларининг кучайишига муносиб муҳитдир.\nИсрофга ўрганиш ва ғамламаслик:\nОзгина фоиз эвазига қарз бериш, кўплаб одамларни исроф қилиш ва пул ғамламасликка ундади. Чунки у муҳтож бўлган маҳал қарз берадиган одамни топа олади-да! Шу боис на ҳозири ва на келажаги учун жамғарма тўпламайди ва ҳаддан зиёд исроф ва нобудгарчиликка йўл қўяди. Охири қарзи кўпаяди, ҳаёти қийинлашади ва умри давомида қарзлар исканжасидан қутула олмайди.\nРибо — сармоядор инсонларнинг давлат учун манфаатли ишлардан тўсиб қўйишларининг омилидир.\nМол эгаси рибога асосланган тузумларда ўз молига фоиз билан сарват қўшилиши учун фурсат кутади. Бу уни ўз молини жамият учун қанчалар зарур бўлишидан қатъий назар саноат, қишлоқ хўжалиги ва тижорий лойиҳаларда ўстирмайди. Чунки уларда ишлатиш ўзига хос хатар ва меҳнат талаб қилади.\nРибо — мол баракатининг кетиши ва иқтисодий бўҳронлар омилидир.\nШахс ва муассасалардаги катта бўҳрон ва инқирозларнинг барчаси ҳаром қилинган рибо тизими билан ишлаш оқибатидир. Бу тизим Аллоҳ таоло хабар берган баракасизлик оқибатларидан биридир. Садақа ва эҳсон эса бунинг бутунлай акси бўлиб, молни баркали қилади ва кўпайтиради. Аллоҳ таоло бу ҳақда шундай деди:\nРибодан қандай тавба қилиш мумкин?\nБиров Аллоҳга тавба қилган, бироқ тавбасидан илгари рибо шартномалари қилган бўлса, икки ҳолатдан бирида бўлади:\nАгар у судхўр бўлиб фойда ва фоиз олаётган бўлса, тавба қилгач сармоясини олиб, устига фойда олмайди. Аллоҳ таоло бу ҳақда шундай деган:\n«Агар тавба қилсангиз, дастмоянгиз ўзингизга — золим ҳам, мазлум ҳам бўлмайсиз» (Бақара: 279).\nАгар фоиз бераётган бўлса унинг икки ҳолати бордир:\nБирон катта зарар кўрмай шартномани буза олса, у шартномани бутунлай бузиши керак.\nАгар шартномани катта маблағлар билангина бузишга кучи етадиган бўлса, шартнома талабларини бажаради ва Аллоҳ таоло айтганидек бошқа фоизлик ишни қилмасликка аҳд қилади:\n«Бас, кимга Парвардигоридан мавъиза — насиҳат етгач (судхўрликдан) тўхтаса, у ҳолда аввал ўтгани ўзига ва унинг иши Аллоҳга (топширилади). (Яъни, Ўзи хоҳласа афв қилар). Ва ким (судхўрликка) қайтса, ўшалар жаҳаннам эгаларидир ва унда абадий қолажаклар» (Бақара: 275).\n— Қарз берадиган ва қарзи устидан фоиз оладиган судхўрмисиз?\n— Сиз сармоянгиздан ортиқча қарзни олмаслигингиз керак.\n— Агар олган қарзингизни фоиз қўшиб тўлаётган бўлсангиз, шартномангизни катта зиён кўрмай буза оласизми?\n— Агар ўзингизга катта зарар келмай шартномани бузишга қодир бўлсангиз, уни бузинг.\n— Агар шартномани буза олмасангиз ёки бузмоқчи бўлсангиз катта зарар кўрадиган бўлсангиз, шартномага содиқ қолинг ва келажакда фоиз ишларига аралашмасликка аҳд қилинг.\nАллоҳ таоло рибони ҳаром қилганидек, бизга мусулмон одамни ҳаром нарсалардан беҳожат қиладиган анвойи турдаги муомалаларни ҳалол қилди. Ҳозирги кундаги айрим банкалар шаръий турли муомалаларни мижозларига тақдим этмоқда.


Жамиятда иш хаки оширилгандан сунг нафакадаги ишчининг хам иш хаки узгартирилган сумманинг 60% га узгарадими йоки узгармайдими?\nЖамиятимизда ишлаган ва иш давомида жарохат олиб 2- гурух ногиронлиги билан нафакага чикган ишчига хозирги кунда нафакаси ва иш хакининг 60% микдори берилмокда. Жамиятда иш хаки оширилди.\nОтвет от 19.02.2018\nХодимларга уларнинг меҳнат вазифаларини бажариш билан боғлиқ етказилган зарар Меҳнат кодексининг XII бобига асосан иш берувчи томонидан тўлаб берилади. Ходимларга уларнинг меҳнат вазифаларини бажариш билан боғлиқ ҳолда жароҳатланиши, касб касалликларига чалиниши ёки саломатликнинг бошқа хил шикастланиши туфайли етказилган зарарни тўлаш ВМнинг 11.02.2005 йилдаги 60-сон қарори билан тасдиқланган Қоида билан тартибга солинади. Мазкур қоиданинг 8-бандига мувофиқ, белгиланган энг кам ойлик иш ҳақи миқдори оширилганда соғлиқнинг шикастланиши билан боғлиқ зарар суммаси энг кам ойлик иш ҳақи миқдорининг оширилган суммасига мутаносиб равишда кўпайтирилади. Бу ерда Ўзбекистон Республикасида белгиланган энг кам ойлик иш ҳақи (ЭКИҲ) назарда тутилган. Яъни, Ўзбекистон Республикасида белгиланган ЭКИҲ ошган тақдирда, корхона ходимга тўланадиган зарар суммасини мутаносиб равишда ошириши лозим. Ўзбекистонда белгиланган ЭКИҲ миқдорининг ошишига боғлиқ бўлмаган ҳолда корхоналарда иш ҳақининг ошириши ҳолатлари қонун ҳужжатларида белгиланмаган.\nДейлик, тиббиёт ташкилотининг хулоса актида ходимга умумий касаллик(касб кассалиги йўқ холатда) ташхиси қўйилган. Лекин тиббиет ташкилоти шу хулоса актида бир ходимни касаба уюшмаси томонидан санаторно-курортно даволашни тавсия қилмоқда. Корхонада касаба уюшмаси тузилмаган. Ходимларни давомий тиббий кўрикдан ўтказилгандан сўнг, тиббиёт ташкилоти томонидан хулоса актида кўрсатилган умумий кассалик ташхисларни даволаш учун берилган тавсияларни бажариш кимнинг зиммасида булади, агарда корхонада касаба уюшмаси йўқ бўлса? Ва харажатларни ким қоплайди?\nперевод Допустим, в заключении акта лечебного учреждения у сотрудника диагностировано общее заболевание (при отсутствии профессионального заболевания). Но лечебное учреждение в заключении своего акта рекомендует направить сотрудника в санаторно-курортное лечение профсоюзом.... Далее\nКорхонанинг банкдаги ҳисобрақамида солиқларни тўлаш учун инкасса талабномаси мавжуд бўлган ҳолда кафиллик шартномасига асосан навбатсиз кредит тўловини тўлаб бериш мумкинми?\nХодим иш вақтида жароҳат олиб, Тиббий-меҳнат эксперт комиссияси (ТМЭК) хулосига асосан иккинчи гуруҳ ногирони берилди ва 2-чи гуруҳ пенсиясига чиқарилди. ТМЭКдан кўрик далолатномасидан кўчирмада ногиронлик гурухи 2-чи касбий меҳнат лаёқати йўқотилганлиги даражаси 60% қилиб белгилаб берилди.... Далее


Дунёнинг иккинчи рақамли энг бой одами навбатда туриб таҳсинларга сазовор бўлди\n19:51 / 17.01.2019\nMicrosoft асосчиси Билл Гейтснинг Dick’s Drive-In фастфуд ресторани олдида оддий одамлар каби навбатда тургани сурати Facebook’да Microsoft’нинг собиқ ходими Майк Галос томонидан эълон қилингач, Гейтс фойдаланувчилар таҳсинларига сазовор бўлди.\nСуратда Гейтс қўлларини чўнтагига тиққанча навбатда туриб, ресторан томон қараётган ҳолда тасвирланган. Ушбу суратга изоҳларда “Оқ уйдаги тақлидчилардан фарқли ўлароқ, ҳақиқий бой одамларгина ўзларини бундай тутишлари” таъкидланган.\nГейтс тез-тез жамоат жойларида бўлади. Миллиардер Burgermaster фастфуд тармоғи ихлосманди сифатида ном чиқарган, шу сабабли фойдаланувчиларни унинг Dick’s Drive-In’га келиши ажаблантирган.\nTwitter фойдаланувчилари миллиардернинг навбатда туришини маъқуллашган. Уларнинг фикрича, дунёнинг иккинчи рақамли энг бой кишиси ўзини оддий одамлардек тутади. Фойдаланувчилардан бири Apple ихлосманди эканлигини, бироқ Билл бу иши билан унда ҳурмат уйғотганини айтган.\nИзоҳлардан яна бирида Microsoft бошпанасизларга 500 млн доллар хайрия қилгани эслаб ўтилган.\nГейтс номига билдирилган бундай мақтовли сўзлар унинг АҚШда машҳурлиги билан тушунтирилади. У 2018 йилда АҚШнинг энг ҳурмат қилинувчи эркаклари рўйхатида 5-ўринни эгаллаганди.\nMicrosoft Мексикадаги лойиҳаларга бир миллиард доллардан ортиқ маблағ киритади\nМуҳаммад ал-Хоразмий номидаги ихтисослаштирилган мактабда Microsoft компанияси мутахассислари дарс ўтади


Қазо рўзалар | HikmatNuri\nCategory Archives: Қазо рўзалар\nҚазо рўзасини тутиш нийятида ўлди …\nСавол: Қазо рўзаларини тутиш нийяти бўлсада, тута олмай оламдан ўтган одамнинг ҳукми нима? Унинг қазосини оталари номидан ўғиллари тутиб берса бўладими?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 9861-4):\nРамазон ойида шаръий узри сабабли рўза тута олмаган ва чин нийяти бўлсада имкони бўлмагани учун вафот этган одам зиммасида на қазо ва на каффорта қолади. Аммо қазоларни узрсиз кечиктириб оламдан ўтган бўлса, унинг қариндошларидан бирига унинг номидан қазоларини тутиб бериши машруъ бўлади. Чунки Расулуллоҳ соллаллоҳу алайҳи ва саллам: «Зиммасида рўзаси бўла туриб вафот этган одамнинг (бу) рўзасини, валийси тутиб беради»– деганлар. Муттафақун алайҳ (Термизий 2621; Насоий 463; Ибн Можа 1079; Имом Аҳмад 5/346).\nҲар рамазон кўзи ёриди …\nСавол: Ҳар рамазонда кўзи ёриган ва зиммасидаги қазо рўзани тута олмаган хотиннинг ҳукми нима?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 9861-1):\nҲар рамазонда кўзи ёриган хотин рамазон ойида тута олмаган кунларининг саноғича қазони рамазон ойидан сўнгра тутиб беради. Агар қазо рўзаларини келгуси рамазон ойигача шаръий узри бўлмай тутмаган бўлса, қазони тутиш билан бирга тутмаган ҳар куни учун битта мискиннинг қорнини тўйдириши шартдир. Агар қазо рўзаларини тутмаганига шаръий узри бўлса, (каффорат бермай) қазоларининг ўзинигина тутади.\n28 ёшдан ўттиз беш ёшгача рўза тутмадим …\nСавол: Йигирма саккиз ёшимдан ўттиз беш ёшимгача рўза тута олмадим. Ундан кейин Аллоҳга тавба қилдим. Ҳозир эса ўша йиллар давомидаги рўзаларим қазосини тутиш ёки тутмаслик ёхуд каффоратини бериш ҳақида бошиб қотиб қолган. Сизлар менга нима қилишим кераклигини тавсия этасизлар? Ҳақиқатан бошим қаттиқ қотган. Аллоҳ сизларни муносиб тақдирласин, менга тушунтириб беринглар.\nИлмий Тадқиқотлар ва Фатво Бериш Доимий Қўмитаси жавоб беради (Фатво № 11506):\nАгар мазкур одам рўзаларни тутмаган пайтида намоз ўқиб юрган бўлса, рўзаларининг қазосини тутиб, қазосини тутиб беришда кечиккани учун ҳар бир куни бадалига ярим соъ (тақрибан бир ярим кило) буғдой ёки гурунч каффорат беради. Агар рўзаларни тутмаган пайтида намоз ўқимаган бўлса, қазосини тутиш фарз бўлмайди ва тавба қилиб қўйиши кифоядир. Чунки намоз ўқимаслик катта куфр ва муртадлик ҳисобланиб, қазоларини ўқиб беришга буюрилмайди.\nҚазо рўзасини эрнинг ризоси бўлмаса ҳам тутилади …\nСавол: Хотин кишининг эрига хабар бермай, рамазон ойида тута олмаган кунларининиг рўзасини тутиб беришининг ҳукми нима? Чунки у, рўза тутаётган пайтида эрига айтишдан тортинди. Агар бундай ҳолатда қазо рўзани тутиш жоиз бўлмаса, мазкур хотин каффорат бериши керакми?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 12582):\nХотин киши эрининг хабари бўлмаса ҳам, зиммасидаги рамазон рўзаси қазосини тутиб бериши шарт. Хотин кишига зиммасидаги фарз рўзани тутиб бериши учун умр йўлдошининг ризолиги шарт қилинмайди. Мазкур хотин тутган рўза, раводир. Фарз бўлмаган рўзаларни эса хотин киши ёнида бўлган эрининг ижозати билангина тутиши керак. Чунки Расулуллоҳ соллаллоҳу алайҳи ва саллам «модомики эри ёнида экан, хотин кишининг рамазон рўзасидан бошқа рўзаларни унинг ижозатисиз тутишини таъқиқладилар» (Имом Бухорий 4968; Имом Муслим 127; Термизий 1183; Насоий 2433; Абу Довуд 2209; Ибн Можа 2044; Имом Аҳмад 2/491).\nДушанба ва пайшанба кунги рўзаларни қазо ўлароқ тутиш\nСавол: Рамазон ойида қазо қилинган рўзаларни душанба ва пайшанба кунлари тутса бўладими ёки йўқми?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 11810-2):\nДушанба ва пайшанба кунги рўзаларни ўтган рамазон ёки бошқа нафл рўзаларнинг қазоси ўлароқ тутиш жоиздир. Фақатгина, жума кунининг ўзинигина рўзага хослаб олиш таъқиқланган.


Славянск шаҳрига кириш йўлларида жанглар қайта авж олган - BBC News O'zbek\nУкраина жануби-шарқидан олинаётган хабарларга кўра, Славянск шаҳрига кириш йўлларида жанглар қайта авж олган.\nИнтерфакс-Украина ва Би-би-сининг Украин хизмати мухбири шаҳар марказида яқин мавзеда отишма юз бераётганини хабар қилди.\nХабарларга кўра, украин қўшинлари маҳаллий телевизион минорани эгаллаб олишган ва украин телевизион каналлари узатилишини қайта тиклаганлар.\nУкраина ички ишлар вазири Арсен Аваков Россияпараст жангарилар Славянскда миномётлардан фойдаланишаётганини айтди, украин қўшинлари орасида талафотлар ва жароҳат олганлар бор. Охирги маълумотларга биноан, тўрт ҳарбий ҳалок бўлган, 30 нафари жароҳатланган.\nАйтилишича, нафақат украин қўшинлари, балки ўзини мудофаа кучлари деб атаётган россияпараст бўлгинчилар орасида ҳам қурбонлар ва жароҳатланганлар бор.\nСлавянскдаги маҳаллий жангчилар ҳалок бўлганлар 10 та, яраланганлар 20 дан ошганини билдирган.\nКеча, якшанба куни украина ҳарбий қисмлари шаҳарга кирадиган асосий йўлни тўсиб қўйишди ва бу билан Славянскда жойлашган бўлгинчилар сафининг кенгайишини бартараф қилишга уриндилар.\nУкраинанинг еттита БТР ҳарбий машинаси Славянск ва Донецк ўртасидаги автомагистрал йўлни тўсиб қўйган.\nБи-би-сига гапирган мустақил журналист Харриет Салемнинг айтишича, Славянскнинг маҳаллий аҳолиси россияпараст бўлгинчиларни тўлалигича қўллаб қувватлашаяпти ва украин армиясининг штурмидан жуда хавотирга тушганлар.\nУндан ташқари Славянскнинг 160 минг кишилик аҳолиси озиқ-овқат маҳсулотларининг танқислигини сеза бошлаганлар.\nҚўшни Константиновка шаҳридан хабар узатаётган Би-би-си мухбири Сара Рейнсфорд ҳам маҳаллий аҳоли орасидаги кайфиятни тасдиқлади. Унга кўра, аҳоли Одессада бир неча ўнлаб россияпараст намойишчилар ҳалок бўлганидан ўта норози ва қўрқиб қолишган, улар Одессадаги талафотларни "кечириб бўлмас" дея қоралашмоқда.\nБу ҳудудлар асосан русийзабон аҳоли жойлашган ҳудудлар бўлсада, мухбиримизга кўра, онда сонда Украианинг ҳудудий яхлитлигини истаётган одамларни учратиш мумкин, баъзилар деразаларига Украина байроқларини осиб қўйишган, баъзи устунлар эса украина байроғининг сариқ ва кўк ранглари билан бўялган.\nЛекин, аксарият Киевга қарши, улар Киевдаги ҳукуматнинг бўлгинчилар билан жанг қилиш учун ўз армиясини сафарбар қилганидан ғазабланганлар.\nМасалан, Константиновка шаҳридаги бўлгинчиларнинг қароргоҳига айлантирилган милиция бўлими олдида эркаклар Молотов коктейлларини тайёрлашмоқда, маҳаллий халқ эса уларга озиқ-овқатларга тўла пакетларни олиб келишмоқда. У ерга йиғилган ёш йигитлар тўдалари уларга шаҳарни ҳимоя қилишлари учун қурол берилишини талаб қилишмоқда.\nҚўшни Краматорскда ҳам россияпараст фаоллар шаҳар кенгаши биносини эгаллаб олганлар ва унинг атрофидаги йўлларни ёниб кетган автобуслар ва такси маршруткалари қолдиқлари билан тўсиб қўйганлар.\nЛекин, шунга қарамай, украина ҳукумати барибир ўз ҳарбий амалиётларини давом эттиришга бел боғлаган.\nУкраина бош вазири Арсений Яценюк кеча, якшанба куни, мамлакат шарқидаги ўз таъбирида "аксил террор" амалиётини давом эттиришини айтди. У яна бир бор Россияни босқичма босқич "Украина ва унинг давлатчилигини йўқ қилиш"да айблади. Яценюк расмий Киев мамлакат шарқи устидан назоратни бой берганини рад қилди, унинг айтишича, кўп нарса маҳаллий халқнинг нимани қўллаб қувватлашига боғлиқ - улар ё тинчлик ва барқарорликни танлайдилар ёки Россия ҳомийлик қилаётган бўлгинчиларни.\nРоссия айни дамда Украина чегарасида 40 минг аскарини жанговор ҳолатда ушлаб турибди.\nРоссия бугун яна бир бор Украина шарқидаги нотинчликлар жиловланмаса, у бутун Оврўпо бўйлаб тинчликни хавф остига қўйишини айтиб огоҳлантирди.\nМосква халқаро ҳамжамият ва Украинанинг ўз таъбирида "ирқчилик, ксенофобия, этник тоқатсизлик ва нацистларни шарафлаш" уринишларига қарши чораларни кучайтиришга ундади.


Тожикистонда қийноққа қарши қонун қабул қилинди\n19 январ 2021, Тошкент вақти: 23:23\nТожикистон Бош прокурори Шерхон Салимзодага кўра, янги қонун терговга масъул бўлган шахсларнинг ўз фаолиятида қийноққа йўл қўймасликка ҳаракат қилиши учун жиддий сигналдир.\nТожикистон Жиноят Кодексига қийноқ учун жазолашни кўзда тутган махсус банд киритилди.\nБунга оид лойиҳа 29 феврал куни мамлакат парламенти томонидан тасдиқланди.\nТожикистонда қийноқлар кенг тарқалгани ва систематик тус олгани расмийлар томонидан кўп марта эътироф қилинган бўлса-да, шу кунгача қийноқларга қарши махсус қонун қабул қилинмаганди.\nҚийноққа қарши қонун лойиҳаси муҳокамасида сўз олган Тожикистон Бош прокурори Шерхон Салимзода “бугун мамлакат қонунларини халқаро меъёрларга мослаштириш мақсадида ҳамда инсон ҳуқуқлари бўйича халқаро ташкилотлар тавсиясини назарга олган ҳолда, Жиноят Кодексига ўзгартиш киритишга қарор қилинган”ини таъкидлади.\nБош прокурорнинг айтишича, бу пайтгача жиноятда гумонланувчига нисбатан қийноқ қўллаган шахс республика Жиноят Кодексининг 117-моддаси (хизмат вазифасини суиистеъмол қилганлик - таҳр.) моддаси бўйича жазоланган. Аммо қийноқ учун жазолашни кўзда тутган махсус модда бўлмагани сабабли жазо ҳам енгилроқ бўлган.\n- Шу модда билан айбдор деб топилган шахс икки йилдан беш йилгача озодликдан маҳрум қилинган. Энди эса Жиноят Кодексига қийноқ учун жазоловчи алоҳида модда киритилар экан, жазо ҳам қаттиқроқ бўлади. Бу эса ҳуқуқ-тартибот органларида тергов ишларига масъул бўлган шахсларининг ўз фаолияти давомида қийноқларга йўл қўймасликка ҳаракат қилишлари учун жиддий сигналдир, - дея таъкидлади Салимзода.\nТожикистон Бош прокурори ўз идорасига қийноққа солинган фуқаролар ва уларнинг яқинлари томонидан 2010 йили 48 та ва 2011 йилда эса 26 та ариза тушганини билдирди. Шундан 2010 йилда 13 та ҳолат ва ўтган йили эса 5 та ҳолат бўйича фактлар ўз тасдиғини топган ҳамда айбдорлар қонун доирасида жазоланган.\nБош прокурорнинг билдиришича, янги қонунга биноан гумонланувчини қўлга олиш ва уни тергов қилиш чоғида қийноққа солган шахс катта миқдорда жаримага тортилади. Гумонланувчига оғир тан жароҳати етказилган тақдирда, терговчи ўн йилдан ўн беш йилгача озодликдан маҳрум этилади.\nГумонланувчига ғайриинсоний муносабатда бўлган ва уни хўрлаган, қийноққа солган шахсларга янги қонунда белгиланган жазо, Тожикистон парламенти қуйи палатасининг депутати Муҳиддин Кабирий назарида, ўта енгилдир.\n- Бир киши қўшниси билан уришиб қолса, уни калтакласа, унга ҳам жарима белгиланади. Энди инсонни хўрлаган, қийноққа солган ва унга ғайриинсоний муносабатда бўлган кишига ҳам қонун худда шундай жазо тайинлаяпти, яъни жаримага тортиш билан чекланилаяпти. Биз бу қонунга қарши эмасмиз, лекин бундай оғир жиноятга қўл урган кишиларга жазо ҳам оғирроқ бўлиши лозим, деб биламан, - деди депутат Кабирий.\nЎтмишда бу мамлакатда турли жиноятларда гумонланиб ҳибсга олинганлар орасида қийноқ туфайли жон берганлар қайдга олинган ва бу, ўз навбатида, халқаро ҳамжамият норозилигига боис бўлган. Бироқ инсонга нисбатан ана шундай аёвсиз муносабатда бўлган ҳуқуқ-тартибот органлари ходимлари шу кунгача лавозимидан мосуво бўлиш ёки ҳайфсан олиш билан қутулиб кетганлар.


Араб шайхлари: овнинг зўри - тувалоқ | Правда Востока Online\nДубайлик шайхлар ов мавсумини ўтказиш учун ҳар йили Қорақалпоғистонга келади. Улар рухсатнома асосида Ўзбекистон Қизил китобига киритилган қушлар билан ҳайвонларни ов қилади, деб хабар беради Қорақалпоғистон ахборот агентлиги.\nОвчи-шайхлар кўзига ниқоб тутилган лочинни қўлига қўндириб, тувалоқ кўрганида лочиннинг кўзларини очади ва шу тарзда тувалоққа ташлайди. Баъзилар арабларнинг бу қушни овлашини Қироллар ови, уларнинг миллий қадрияти деса, айримлар тувалоқ гўшти ва суяги инсон саломатлигини тетиклаштирадиган, қувватини оширадиган хусусиятга эга деб ҳисоблайди.\nТувалоқ қушлари Қорақалпоғистоннинг Устюрт кенгликларда, Жануби-шарқий Қизилқумда, Зарафшон воҳаси, Сурхондарё, Шеробод дарёларининг қуйи қисмларида, Мирзачўл ва Далварзин чўлларида, Нурота тоғ этакларида учрайди.\nТувалоқ Вазирлар Маҳкамасининг "Биологик ресурслардан фойдаланишни тартибга солиш ва табиатдан фойдаланиш соҳасида рухсат бериш тартиб-таомилларидан ўтиш тартиби тўғрисида"ги қарорига мувофиқ ноёб ва йўқ бўлиб кетиш хавфи остидаги турлар сафига киргизилган.


Халқ депутатлари кенгаши сессиясида Тошкент вилоятини комплекс ривожлантириш бўйича асосий йўналиш ва вазифалар муҳокама қилинди.\nАввало аҳоли бандлигини таъминлаш, камбағалликни қисқартириш масалаларига эътибор қаратилди. Вилоятдаги 1 минг 48 та маҳалла билан манзилли ишлаб, «ўсиш нуқталари»ни ҳаётга татбиқ этиш, тадбиркорликни ривожлантириш, аҳолининг даромади ва харид қобилиятини ошириш бўйича вазифалар қўйилди.\n2021-2022 йилларда саноат, хизмат кўрсатиш ва қишлоқ хўжалиги соҳаларида жами қиймати қарийб 120 триллион сўм бўлган 1 минг 108та инвестиция лойиҳаси амалга оширилиши таъкидланди. Уларнинг 1 минг 60таси ҳудудий, 48таси йирик тармоқлар лойиҳаларидир. Буларнинг натижасида 52 мингта янги иш ўрни яратиш мақсад қилинган.\nДавлат раҳбари кон-металлургия, энергетика, тўқимачилик, кимё, электротехника, фармацевтика, қурилиш материаллари саноати, қишлоқ хўжалиги ва туризм вилоят иқтисодиётида асосий драйвер бўлиши кераклигини таъкидлади.\nЖумладан, жорий йилда Туркия компанияларининг 450 миллион доллар тўғридан тўғри инвестицияси ҳисобига Қибрай туманида умумий қуввати 710 Мегаватт бўлган иккита иссиқлик электр станцияси ишга туширилади. Шунингдек, Бўстонлиқда 1 миллиард 48 миллион доллар сармоя эвазига, жами қуввати 540 Мегаватт бўлган иккита гидро электр станцияси қурилиши режалаштирилган.\nМутасаддиларга вилоятда 14та янги кичик саноат зонаси ташкил этиш, фойдаланилмаётган 18 норуда конлар негизида қурилиш материаллари ишлаб чиқариш бўйича кўрсатмалар берилди.\nЧирчиқ шаҳрини замонавий инновациялар ва инвестициялар шаҳрига айлантириш, шу намуна асосида вилоятнинг бошқа шаҳарларини ҳам комплекс ривожлантириш бўйича дастурлар ишлаб чиқиш вазифаси қўйилди.\n16 минг гектарда боғ ва токзорлар ташкил этиш, қишлоқ хўжалигини саноатлаштириш зарурлиги таъкидланди.\nИжтимоий соҳаларга ҳам алоҳида эътибор қаратилди. Хусусан, мактабгача таълим қамровини кенгайтириш, мактабларни таъмирлаш, 4та туманлараро тиббиёт маркази ташкил этиб, гемодиализ хизматларини йўлга қўйиш вазифалари кўрсатиб ўтилди.\nКўп қаватли уйлар, йўллар, ичимлик суви тармоқлари қуриб, қишлоқ ва маҳаллалардаги турмуш шароитларини яхшилашга қаратилган чора-тадбирлар маълум қилинди.\nМутасадди раҳбарлар Президент айтган устувор вазифалар ижросини ташкил этиш юзасидан халқ депутатлари олдида ҳисобот берди.\nДавлат раҳбари шаҳар ва туман студияларидаги аҳоли билан суҳбатлашиб, улар билдирган таклифларни қўллаб-қувватлади.


Олимлар коронавирусни 10 сонияда аниқлайдиган қурилма ихтиро қилди\n05.01.2021 | 22:19\nТуркиянинг Билкент университети олимлари 10 сония ичида коронавирусни аниқлаш имкониятига эга бўлган қурилма ишлаб чиқди. Янги ихтиро анъанавий ПЗР тести ўрнини босиши мумкин. Бу ҳақда «Daily Sabah» нашри хабар берди.\nҚайд этилищича, «Диагновир» деб номланган ихтиро атиги 10 сонияда 99 фоиз ишончли натижаларни беради. ПЗР синовларида ишлатиладиган бурун бўшлиғидан олинувчи намунага эҳтиёж қолмайди.\nБуюк Британия дунёда биринчи бўлиб коронавирусга қарши «AstraZeneca» вакцинасини қўллашни бошлади — видео\nКоронавирус мутациясининг янги хусусияти маълум бўлди\nБемордан олинган намуна махсус эритма билан аралаштирилади ва чипга туширилади. Биосенсорлар ҳар қандай патогенни юқори аниқликда аниқлайди. У ПЗР синовларида бўлгани каби намуналарни кўпайтириш учун эмас, балки илғор оптик усуллардан фойдаланган ҳолда вируснинг мавжудлигига ёки йўқлигига эътибор беради.\nОлимлар нанотехнологияларга асосланган ихтирога халқаро патент олиш учун ҳужжат топширган. Туркиядаги соғлиқни сақлаш идораси рухсат берганидан сўнг оммавий ишлаб чиқариш учун яна 2 ой вақт керак бўлади, дейилади хабарда.\nАввалроқ россиялик доктор коронавирусни аниқлашнинг оддий йўлини маълум қилганди. Шунингдек, Нигерияда COVID-19 туфайли очарчилик бошлангани хабар қилинган.


Президент танқидлари ва икки кунлик ўзгаришлар – Дарё уз Янгиликлар\n2021 йил 1 январдан бошлаб банклар ва йирик солиқ тўловчиларда бухгалтерия ҳисоби МҲХС асосида юритилади\nЮнусободда «Кунлик ишчилар маркази»нинг янги биноси фойдаланишга топширилди\nЎзбекистонда нефть қазиб олиш ҳажми кескин камайди. Қазиб олинаётган газ миқдори ҳам камайган\nОлий Мажлис IMEI-кодлари бўйича жамоавий мурожаат юзасидан ишчи гуруҳ тузди\nЖанубий Корея коронавируснинг учинчи ўчоғига айланди. Сўнгги маълумотлар\nГлавная / Сиёсат / Президент танқидлари ва икки кунлик ўзгаришлар\nNush 22.06.2019\tСиёсат Comments Off on Президент танқидлари ва икки кунлик ўзгаришлар 292 Показы\nИюннинг бу ҳафтаси янгиликларга бой бўлди. Юқори доираларда навбатдаги жиддий ўзгаришлар содир бўлди. Келинг, ҳаммасини бир бошидан бошлаймиз.\nДастлаб, бир ярим йилдан буён Ўзбекистон Республикаси Бош прокурори лавозимида ишлаб келаётган Отабек Муродов лавозимидан озод этилди. Унинг ўрнини Сенат раиси бўлган Ниғматулло Йўлдошев эгаллади.\nНиғматулла Йўлдошев 2011 йилдан 2015 йилгача Ўзбекистон Адлия вазири бўлган.\nУ 2015 йил январида президент қарори билан сенатор этиб тайинланган ва 2015 йилнинг 22 январида яширин овоз бериш йўли билан Сенат раиси лавозимини эгаллаганди.\nПрезидент янги бош прокурорга нимани ўзгартиришини, тизимни тозалашини, яхши таклифлар беришини кутиши ҳақида айтиб ўтди.\n21 июнь куни Олий Мажлис Сенатининг 20-ялпи мажлисида бўш қолган Сенат раислиги ўз эгасини топди. Тарихда биринчи бор ушбу юқори даражадаги лавозимга аёл киши лойиқ кўрилди. Президент Шавкат Мирзиёев Конституциянинг 86-моддасига мувофиқ ушбу лавозимга Хотин-қизлар қўмитасининг собиқ раиси Танзила Норбоева номзодини тақдим этди ва сенаторлар номзодни қўллаб-қувватлашди.\n«Мен Танзила Норбоеванинг ҳукуматдаги фаолияти доирасида қилган ишлари, айниқса, болалар меҳнатини йўқотишдаги ҳаракатларини эъзозлайман. Халқаро ҳамкорликда ҳам унинг меҳнатлари салмоқли», дея илиқ сўзларни келтириб ўтган давлат раҳбари.\nДавлат раҳбарининг қайд этишича, Танзила Норбоева номзоди тўсатдан танланмаган. Президентнинг сўзларига кўра, у бунга бир йилдан ортиқ тайёргарлик кўрган. Президент ўз чиқишининг аксарият қисмини аёллар муаммоларига бағишлади. Танзила Норбоевага тўхталар экан, Шавкат Мирзиёев унинг виждонлилик, ҳалоллик ва энг асосийси — Ватанини севиш каби хислатларини санаб ўтди.\nКуннинг яна бир шов-шувли хабари собиқ бош прокурор Отабек Муродовга нисбатан очилган жиноий иш ва президентнинг у ҳақида айтган гаплари бўлди.\n«Мен Муродовга ишонч билдиргандим. Прокуратурада коррупция бўлаверадиган бўлса, мен қандай қилиб инвесторларни жалб қиламан? Инвестор депутат ёки ҳукумат одамидан эмас, тадбиркордан сўрайди давлатдаги ҳолат ҳақида. Тадбиркор нима дейди? Прокурор ҳам, вазир ҳам пул олади дейди-да!»\nУшбу сўзларга қўшимча сифатида президент прокуратуранинг собиқ раҳбарларининг барчаси катта муддатларга қамалишини айтиб ўтди.\nОтабек Муродов 2018 йилнинг январида ДХХ раҳбарлигига ўтган Ихтиёр Абдуллаев ўрнига Бош прокурор бўлганди. У яқин 4 йил ичида устидан жиноий иш очилган учинчи собиқ бош прокурор бўлди.\n2015 йил апрель ойида кўп йиллар давомида прокуратура тизимини бошқарган Рашид Қодиров лавозимидан озод этилган, унинг ўрнини Ихтиёр Абдуллаев эгаллаган ва у 2017 йил январида Давлат хавфсизлик хизмати раҳбарлигига тайинланган эди. Ушбу икки собиқ бош прокурорларга нисбатан очилган жиноий иш бўйича ҳозирда тергов ҳаракатлари олиб борилмоқда.\nЭнди навбат Отабек Муродовга келди. Президент ушбу собиқ амалдорни ҳам коррупцияда айблади. Шунингдек, давлат раҳбари агар шу кетишда бўлса, прокуратура тизими қисқартирилишини ва кўплаб ваколатлар Адлия вазирлигига берилиши ҳақида огоҳлантирган.\nШунингдек, ушбу ялпи мажлис давомида президент таълим соҳасидаги муаммолар ва амалдорларнинг хориж сафарлари ҳақида алоҳида тўхталиб ўтди. Шавкат Мирзиёев давлат бюджетини беҳуда сарфламаслик кераклигини уқтириш баробарида ташаббус кўрсатиб чиққан кадрларни хориж хизмат сафарига юборишга тайёрлигини айтди.\nПрезидент ўз нутқида таълим соҳасида эса кадрлар етишмовчилиги ва таълимдаги муаммолар ҳақида ҳам тўхталган: «Мен нима учун ҳадеб чет эл университетларининг филиалини олиб келяпман? Чунки ўзимиздаги олий таълим муассасаларида аҳвол чатоқ. Вазиятни шунчаки юзаки ўрганганда ҳам бир талай муаммолар келиб чиқади, ҳали чуқур кириб борганимиз ҳам йўқ.\nМактабларда бўш иш ўринлари бор, кадр йўқ. Биз узоқ вақт давомида била туриб, онгли равишда одамларимизни онгсиз қилишга уриндик. Қанча кам таклиф берилса, шунча яхши қабилида иш кўрилди. Лекин бугун кечагидек яшаб бўлмайди, тушунинглар».\nПрезидент депутатларни ҳам танқид қилди. Ҳокимларнинг маҳаллий кенгаши раислиги тугатилиши бўйича таклифдан мақсад баҳслар учун, назорат учун шароит яратиш эканини таъкидлади.\nБиз ҳам Сенатнинг янги раиси Танзила Норбоева ва Бош прокурор Ниғматулло Йўлдошев берилган ишончларни оқлашларига умид қилиб қоламиз.\nПред. Учталик эгизак туғилган оилаларга ёрдам масаласида жиддий таклиф илгари суриш фурсати келмадими?\nСледующая ИИВ «Аҳмадбой издоши»дан жабрланганларга эълон билан чиқди\nЎзбекистон Республикаси Президенти Шавкат Мирзиёев 24 февраль, душанба куни, Япония ва Корея Республикаси билан икки …


Ёдимиздасиз, Сиз билан фахрланамиз.\n9 май – Улуғ ватан уруши қатнашчиларини, нафақат бизнинг мамлакат балки бутун дунё учун энг даҳшатли ва қўрқинчли урушда ҳалок бўлганлар ва жароҳат олганларни хотирлаш куни ҳисобланади. Биз Улуғ ватан уруши қатнашчиларини фақатгина ушбу кунда эслашимиз керак эмас.\nУлуғ ватан уриши қатнашчиларининг меҳнатларини доим эслашимиз керак. Уруш қатнашчиларини асрашимиз, улар ҳақида қайғуришимиз ғамхўрлик қилишимиз керак ахир бугунги кунда уларнинг сони жуда озчиликни ташкил қилади. Энг асосийси улар ҳақида фақатгина 9 майда эслашимиз керак эмас. Қурбон бўлганларнинг қаҳрамонлиги абадийга муҳрланган. Бизнинг бахтимиз учун кураш қанчалик қийин бўлганлигини доимо ёдимизда сақламоғимиз шарт.\nУлуғ ватан уруши қатнашчилари Сизнинг эркинликни қўлга киритиш қилган қаҳрамонлигингиз, куч-қудратингиз ва метин иродангиз олдида бошимиз ерга теккунча таъзим қиламиз. Биз бир умр Сизнинг олдингиздаги қарзимизни уза олмаймиз. Эслаймиз, урушнинг даҳшатларидан ўтиб уйига соғ-саломат қайтганларни, ўзининг бор кучи билан фронт ортида хизмат қилиб, фронтни узлуксиз таъминлаб турганларни ҳамда уруш болалигини ўғирлаганларни албатта, ёдимиздан чиқаришга ҳаққимиз йўқ.\nУлуғ ватан уруши қатнашчилари хотирасига бағишлаб, Ўзбекистон Республикаси ИИВ ҳузуридаги Тергов департаменти ва унинг қуйи тизим бўлинмалари “Ёдимиздасиз, Сиз билан фахрланамиз” номли флешмобни бошлайди, биз муносиб аждодларимизнинг муносиб авлодлари бўламиз!


Замонавий талаба учун келажак ўқитувчисининг идеал қиёфасига талаблар » Ўзбекистон янгиликлари – Zamin.uz\n, 31 2020, 17:37\n25 сен, 14:22 1 050 Жамият\nДавлат раҳбари Шавкат Мирзиёев педагогларнинг малакаси ва жамиятдаги нуфузини ошириш, ёш авлод маънавиятини юксалтириш масалаларига бағишланган видеоселектор йиғилишларининг бирида: «Мен муаллимларнинг жамиятимиздаги обрўсини ошириш ҳақида кўп ўйлайман. Чунки ўзим кўп йиллар олийгоҳда домла бўлиб ишлаганим учун бу соҳанинг қанчалик қийин ва машаққатли эканини яхши биламан.\nАлбатта, бу борада моддий қўллаб-қувватлаш муҳим, лекин бу касбнинг обрўсини фақат ўқитувчининг ўзи фидокорона меҳнати, ўз устида тинимсиз ишлаши, бошқаларга ўрнак бўлиши билан ошира олади. Биз энди жамиятимизда ўқитувчиларни «сиз»лаб, уларнинг шаъни ва ҳурматини бошимизга кўтарадиган, уларни том маънода келажак бунёдкорлари, деб улуғлайдиган муҳитни яратишимиз зарур...”, -деб таъкидлаган эдилар.\nОдамлар доимо ўқитувчиларга алоҳида муносабатда бўлиб, “устоз” дея нисбат бериб келишган. Халқ оғзаки ижодида эса “Устоз – отангдек улуғ” каби жумлалар устозлар шаънини улуғлаб, уларга бўлган ҳурматни ошириб келган.\nАзал-азалдан инсоният ўқитувчига талабни кучайтириб, бу касб эгаларини барча камчиликлардан холи бўлишларини исташган. 1586 йилдаги ёзишмаларда ўқитувчиларга қуйидаги талаблар қўйилган: "...... мактабнинг ўқитувчиси тақводор бўлиши билан бир қаторда, мулоҳазали, камтарин, лекин шу билан доно, хушмуомала, ичкиликдан холи, меҳрибон, хаёлпарастликдан узоқ, лекин шу билан бирга яхши фазилатларга интилувчи бўлиши лозим".\nXVII асрнинг бошларида жаҳон педагогикасининг таниқли асосчиси Я.А.Коменский ўқитувчининг асосий мақсади: “талабалар томонидан ўрнак бўлишга чорловчи шахсий юксак ахлоқи, одамларга муҳаббати, билими, меҳнатсеварлик ва бошқа фазилатларни намойиш қила оладиган, инсонпарварлик асосида тарбиявий ишларни олиб борадиган, ўз касбининг етук мутахассиси бўлиш”, - деб таъкидлаган.\nБилим беришда ҳар бир ўқитувчининг ўз усули, услуби ва йўли бўлади. "Ёш қалбга билим беришда - улар учун қуёш нуридек тафт таратинг", - деган К.Д.Ушинский.\nОдамлар устозларга ҳамиша жуда юқори талабларни қўйиб келишган. Аввало, ўқитувчи чуқур ва кўп қиррали билимга, фани доирасида тушунчаларни самарали етказиш усуллари ҳақида тасаввурга эга бўлиши, инсон тарбиясининг асосий негизи - бола ишончини қозониши, ўз талабаларининг ишончли дўстига айланиб, уларга тўғри маслаҳат бера олиши каби жиҳатлар педагогнинг нақадар муҳим касб эгаси бўлишидан далолат. Ҳар қандай ўқитиш дастури, ҳар қандай тарбия усули, қанчалик яхши бўлмасин, агар ўқитувчи талабасининг ишончига кирмаса, қоғозларга туширилган “ўлик хат ва ёзишмалар” бўлиб қолаверади, аслида эса ишонч оқланса, бу ҳолат самарали таъсир кучига эга бўлади.\nЗамонавий ўқитувчига қўйиладиган бир қатор талаблар ҳақида гапирадиган бўлсак, аввало, Устоз ўзининг шахсий хулқ-атвори, ҳаётга муносабати билан маънавий ҳаётнинг намунасини кўрсатиши, талабаларни инсоний фазилатлар, ҳақиқат ва эзгуликнинг юксак идеаллари асосида тарбиялашга мажбурдир. Бугунги кун ўқитувчисига муҳим талаб - бу талабалар билан ишлаш, болаларга бўлган муҳаббат ва улар билан мулоқот қилишдан завқланишни намоён қила оладиган шахс сифатидаги педагогик қобилиятларнинг мавжудлиги. Кўплаб сўровномалар натижаларига кўра, етакчи ўқитувчилар сирасига ҳамиша ўз қобилиятларини намойиш қила оладиганлари ва педагогик компетенцияга эга бўлган мутахассислар киритилган.\nКўпгина мутахассислар, аниқ қобилиятларнинг етишмаслигини бошқа касбий фазилатларни ривожлантириш орқали қоплаш мумкин, деган хулоса билан чегараланишади, аслида қобилият - меҳнатсеварлик, ўз вазифаларига ҳалол муносабат, ўз устида доимий ишлаш орқали шаклланади.\nБиз педагогик қобилиятлар (истеъдод, касб, мойиллик)ни педагогик касбни муваффақиятли эгаллашнинг муҳим шарти сифатида тан олишимиз керак, аммо ҳар қандай ҳолатда ҳал қилувчи шарт туғма профессионаллик бўлиб қолаверади. Ўқитувчиликка номзодларнинг кўпи касбий мойилликка эга бўла туриб, том маънодаги ўқитувчилик вазифасини уддалай олмадилар, чунки билимга эга бўлганликлари билан уни етказа бериш ва фанга қизиқтира олиш кўникмасига эга эмас эдилар. Барча имкониятлар бўлишига қарамасдан, аудиторияни бошқаришда эплай олмайдиган ўқитувчиларни ҳам кўриш мумкин.\nШунинг учун, ўқитувчининг муҳим касбий фазилатлари сифатида меҳнатсеварлик, самарадорлик, интизом, масъулият, мақсадни қўйиш қобилияти, унга эришиш йўллари билан бир қаторда, қатъиятлилик, касбий даражани мунтазам ва тизимли равишда такомиллаштириб бориш, машғулот сифатини доимий равишда яхшилаш истагида бўлиши талаб этилади.\nЎқитувчи, аввало, ҳар доим ижодкор инсондир. У ўз талабаларининг кундалик ҳаёти ташкилотчиси. Шахсий фаолияти кўлами орқали ўқитувчи иродасини намойиш қилиб, талабаларни фанига қизиқтиришга ҳаракат қилади. Аудиторияда ўқитувчи – педагог, раҳбар, тарбиячи, ихтирочи, тезкор, қатъиятли, ҳар доим ҳар қандай вазиятни мустақил ҳал қилишга тайёр бўлган профессионал.\nЎқитувчининг касбий зарурий фазилатлари – билимдонлик, креативлик, янгиликка чанқоқлик, чидамлилик ва ўзини тута билиши, бошқарувчилиги, талабага нисбатан меҳрга мойил бўлиши, майда-чуйда нарсалардан асабийлашмаслиги. Ўқитувчининг ўзига хос касбий сифати – бу адолатдир. У ўз фаолиятининг моҳиятига кўра талабаларнинг билимлари, кўникмалари ва ҳаракатларини тизимли равишда баҳолашга мажбур. Шунинг учун, унинг баҳолари талабаларнинг ривожланиш даражасига мос келиши муҳимдир. Улар томонидан объективлик баҳоланади. Объектив бўлиш қобилияти сифатида ўқитувчининг ахлоқий обрўсини ҳеч нарса кучайтирмайди. Тарафкашлик, субъективизм таълим учун ўта зарарли.\nЎқитувчи характеридаги руҳий сезгирлик - бу талаба ҳолатини, уларнинг кайфиятини ҳис қилиши, энг аввало муҳтожларига ёрдамга келиши, имкон қадар барометр вазифасини бажаришидир. Ўқитувчининг табиий ҳолати - бу талабанинг бугуни ва келажаги учун қайғуриб, касбий ғамхўрлик ва шахсий жавобгарлик ҳиссига эга бўлиши муҳимлигида. Ўқитувчи талабчан бўлиши керак. Бу унинг муваффақиятли ишлаши учун энг муҳим шарт. Ўқитувчи ўзига юқори талабларни қўяди, чунки бошқалар ўзларидан йўқ нарсани талаб қила олмайди. Ривожланаётган шахснинг имкониятларини ҳисобга олган ҳолда педагогик талабчанлик оқилона бўлиши керак.\nҲазил туйғуси тарбиячига педагогик жараён давомида таранг вазиятни нейтраллаштиришга ёрдам беради: қувноқ ўқитувчи ғамгинга қараганда яхшироқ дарс беради. Унинг арсеналида ҳазил, мақол, афоризм, дўстона ҳазил, табассум мавжуд - бу ижобий ҳиссий фон яратишга имкон берадиган ҳамма нарса, талабаларни ўзларига ва вазиятга жалб қилади.\nЎқитувчининг касбий тактикаси - талаба билан мулоқотда мутаносиблик туйғусига эга бўлиши лозим. Одоб - бу тарбиячининг онги, ҳиссиётлари ва умумий маданиятини концентрациялашган ифодасидир. Унинг асосий мақсади ТАЛАБА шахсига ҳурмат. Бу ўқитувчини бепарволикдан огоҳлантиради, уни муайян вазиятда оптимал таъсир воситаларини танлашга ундайди. Ўқитувчилик касбидаги шахсий фазилатларни касбий хусусиятлардан ажратиб бўлмайди.\nУлар орасида: ўқитиш мавзусини ўзлаштириш, мавзуни ўқитиш методикаси, психологик тайёргарлик, умумий билим, кенг маданий дунёқараш, педагогик маҳорат, педагогик меҳнат технологияларини ўзлаштириш, ташкилотчилик қобилиятлари, педагогик такт, педагогик техника, коммуникатция технологияларини ўзлаштириш, нотиқлик санъати ва бошқалар киради. Унинг таркибий қисмлари виждонлилик ва фидойилик, таълим натижаларига эришишдан қувониш, ўзига, ўз малакасига бўлган талабларнинг доимий ўсиб бориши.\nЗамонавий ўқитувчининг шахсияти асосан унинг билимлилиги ва юксак маданияти билан белгиланади. Замонавий дунёда эркин ҳаракатланишни истаган ҳар бир киши кўп нарсаларни билиши керак. Ўқитувчи - бу визуал намуна, ўзини тутиши керак бўлган ўзига хос стандарт эгаси. Ўқитувчининг ишини таҳлил қилишда ажралмас сифат - ўқитувчининг маҳорати биринчи ўринга чиқади. Унинг кўплаб таърифлари мавжуд. Энг умумий маънода, бу юксак ва доимий такомиллашиб борадиган таълим ва тарбия санъати.\nМаҳорат - ўқитувчининг шахсий маданияти, билими ва дунёқарашини педагогик техника ва илғор тажриба билан бирлашишига асосланади. Маҳоратни эгаллаш учун назарияни билиш, ўқув жараёнининг самарали технологияларидан фойдаланиши, уларни аниқ бир вазият учун тўғри танлаши, берилган даражадаги ва сифатдаги жараённи лойиҳалаши, уни шундай ташкил қилиш керакки, ҳатто энг ноқулай шароитларда ҳам керакли даражага эришиб бориши лозимлигида ифодаланади.\nҲақиқий ўқитувчи ҳар доим ҳам ҳар қандай саволга ностандарт жавоб топади, ўзига хос тарзда мурожаат қила олади, унинг қизиқишини уйғотади, ҳаяжонлантиради. Бундай ўқитувчи мавзуни чуқур билади, талабаларга ўз билимларини етказиш қобилиятига эга, замонавий ўқитиш усулларини эгаллаган бўлади.\nАксарият ўқитувчилар, агар хоҳласалар, замонавий иш услубларини ўзлаштира олишади. Бунга эришиш йўли осон эмас, у зўриқишни, ҳамкасблар ишини кузатишни, доимий равишда ўз-ўзини тарбиялашни, махсус адабиётларни ўрганишни, янги ўқитиш усулларини жорий этишни талаб қилади. Маҳоратга эга бўлган ўқитувчи эгалик қиладиган нарса - билимнинг илдизини самарали қилишни билади, ўқув жараёнида ижобий натижага эришади, иш услубларини алмаштиради, қизиқарли мисоллар келтиради ва билимларни узатишнинг ўзига хос усулларини топади.\nМажбурий ўқитиш таълимнинг муҳим элементи - бу ўқитиш техникасининг юқори даражаси. Педагогик техника - бу педагогик ҳамкорлик усулларини амалда самарали қўллаш учун зарур бўлган билим, қобилият ва кўникмалар мажмуаси. Бу шунингдек, педагогика ва психология фанларини чуқур билишни, махсус амалий тайёргарликни талаб қилади. Аввало, ўқитувчи болалар билан мулоқот қилиш маҳоратини, тўғри оҳанг ва услубни танлаш қобилиятини, соддалиги ва табиийлигини ўзлаштиради.\nПедагогик техниканинг ажралмас элементи ўқитувчининг ўз эътиборини ва талаба эътиборини бошқариш қобилиятидир. Кўп сонли операцияларни бажарадиган талабалар катта гуруҳларида ҳеч нарса назоратдан четда қолмаслиги керак. Ўқитувчи учун талабанинг хатти-ҳаракатларининг ташқи белгиларига қараб ўз руҳий ҳолатини аниқлай билиш муҳимдир. Педагогик ҳаракатларни танлашда буни эътиборсиз қолдириб бўлмайди. Ҳар бир дақиқада талабанинг ҳолатини ҳисобга олиш педагогик тактиканинг асосини ташкил этади, ишда энг муҳим ўринни эгаллайди.\nШошма-шошарлик ҳисси ҳам ўқитувчига хосдир. Кўп хатоларнинг сабабларидан бири шундаки, ўқитувчилар ўз ҳаракатларининг суръатини мутаносиб равишда таққосламайдилар: улар шошилиб ёки кечикиб мавзуга ёндашишлари мумкин, бу педагогик таъсир самарадорлигини пасайтиради.\nМалака ва кўникмаларга эгалик ўқитувчиларнинг муайян ҳаракатларига, ахлоқий фазилатларининг намоён бўлишига, субъектив муносабатдан холиликка таъсир қилади. Шу маънода ўқитувчининг маҳорати маълум даражада актёр маҳоратига ўхшашдир. Ўқитувчининг апелляцияси - илтимос, ҳукм, тасдиқлаш, буйруқ бўлиши мумкин. Ўқитувчи ҳар доим бир хил роль ўйнайди - ўзи учун ва шу билан битта мақсадга интилади - талабаларга тўғри таъсир ўтказиш.\nПедагогик муносабат ва мулоқот - ўқитувчи ва талаба ўртасида алоқа ўрнатиш. Бу ўқитувчининг талабалар билан ишончли муносабатларни ўрнатишга қаратилган касбий ўзаро алоқаси сифатида ҳам белгиланиши мумкин. Бу ерда нутқ маданияти, тўғри нафас олиш ва овозли машқ қилиш муҳим роль ўйнайди. Ўқитувчи ўз овозини, юзини, паузасини, ҳолатини, юз ифодаларини, имо-ишораларини бошқаришни ўрганиши керак.\nБугунги кунда жаҳон педагогикасида педагогик мулоқот муаммолари фаол ўрганилмоқда. Яқинда нашр этилган америкалик ўқитувчилар Ж. Брофи ва Т. Гудднинг "Ўқитувчи ва талаба ўртасидаги муносабатлар" китобида ўқитувчининг талабаларга танланган муносабатида намоён бўлган "субъектив" мулоқоти хусусиятлари таҳлил қилинган. Масалан, ўқитувчилар тез-тез ўзларининг хушёқишини уйғотадиган талабаларига мурожаат қилишлари аниқланди.\nУларга бефарқ бўлган талабалар ўқитувчининг эътиборидан четда қоладилар. Ўқитувчилар "интеллектуаллар" га яхши, интизомли, ижро этувчи талабалар билан муносабатда бўлишади. Пассивлар иккинчи ўринда туради. Ва мустақил, фаол ва ўзига ишонган талабалар ўқитувчининг меҳридан умуман завқланмайдилар. Талабанинг ташқи жозибадорлиги алоқа самарадорлигига сезиларли таъсир кўрсатади.\nБу ўринда Ж. Брофи ва Т. Гудд ўқитувчиларга тааллуқли айрим ижобий ва салбий хислатларни санаб ўтишган:\n- олд қаторда ўтирган талабаларга беихтиёр кўпроқ мурожаат қилишни исташлик;\n- ўз ютуқларини юқори балл билан баҳолаш;\n- чиройли ёзуви бўлган талабаларга устунлик бериш;\n- чиройли кийинганлар ҳам ажратиш;\n- аёл ўқитувчилар йигитларга юқори баҳо беришлиги;\n- эркак ўқитувчилар чиройли қиз талабаларнинг баҳоларини бироз ошириб юборишлиги.\nҒайрат, қувонч ва ишончсизлик одатда баланд овозда, ғазаб, қўрқув анча баланд овозда, қайғу, хафагарчилик ва чарчоқ юмшоқ ва бўғиқ овозда етказилади. Мактабда баъзи устозларнинг ғичирлаган ёки хириллаган овозлари қандай безовта қилганини эслаб, овоз ҳам ўқитишга тўсқинлик қилиши мумкинлигини тушуниш мумкин. Ўз-ўзини тарбиялаш, доимий равишда ўзини такомиллаштириш машғулотлари орқали кўп нарсани ўзгартириш мумкин. Нутқнинг тезлиги ўқитувчининг ҳис-туйғуларини ҳам акс эттиради: тез нутқ - ҳаяжон ёки ташвиш; секин - депрессия, такаббурлик ёки чарчоқнинг далили.\nХулоса ўрнида шуни айтиш мумкинки, ўқитувчи идрокининг ташқи, эстетик томони талабалар учун ҳам муҳимдир. Талабаларнинг шаклланиш босқичидаги қизиқишлари лабил ва атроф-муҳит шароитлари таъсирига кўпроқ мойил бўлади. Шу сабабли, ўқитувчи билан мулоқот қилиш жараёнида ўқитиш ва уқиш жараёни содир бўлади, деган хулосага келиш мумкин ва бу талабаларни ўзларининг афзалликлари ва камчиликлари билан шахс сифатида қабул қилишдан кам эмас, чунки унинг ривожланишида унинг атрофидагилар алоҳида таъсир кўрсатади. улар орасида ўқитувчи охирги бўлмаган одамлар.\nЗамонавий талаба учун келажак ўқитувчисининг идеал қиёфаси бугун шаклланмоқда. Бўлажак ўқитувчини тарбиялашда асосий эътибор психологик-педагогик фанларга қаратилиши керак, эҳтимол бўлажак ўқитувчида унинг ижодий асосларини, интилувчанлик ва ижодкорликни ривожлантиришга ёрдам берадиган бундай фанларни жорий этиш зарурдир.\nПедагогика ижодкорлик қоидаларини намойиш қила оладиган шахсни шакллантириши керак. Ушбу ёндашув илмий қарашларнинг ривожланиш кўламини кенгайтириб, балки уларнинг яхлитлик томон изчил ҳаракатланишига олиб келади. Фақат инсон ўзининг табиий тузилиши меъёрлари ва қоидаларини англаш орқали чинакам касб эгасига айланиши мумкин. Ва бу янги яхлитлик келажак ўқитувчисини шакллантиришга йўл очади.\nУмумтаълим фанлар кафедраси мудири в.б.,\nШавкат Мирзиёев: «Ўзим кўп йиллар ўқитувчи бўлиб ишлаганим учун бу соҳанинг қанчалик қийин ва машаққатли эканини яхши биламан» 24 авг, 19:08\nПрезидент: «Ҳокимлар мактаб ва бола тарбияси масаласи билан умуман шуғулланаётгани йўқ» 24 авг, 15:29\nПрезидент: «Ўқитувчиларни пахтага, кўча супуришга жалб қилиб, обрў-эътиборини туширдик» 24 авг, 12:53\nШавкат Мирзиёев ўқитувчиларнинг нуфузини оширишни асосий вазифа қилиб қўйди 21 июн, 17:27\nЎқитувчиларга уй-жой ажратиш, уларни моддий ва маънавий қўллаб-қувватлаш тизими жорий этилади 05 фев, 18:30


Аллоҳни зикр қилмай ўрнидан қўзғалиш хусусида\nBy Шайх Саидаҳмад Нуриддин on 05/10/2016 20 ТАОМ ВА ИЧИМЛИКЛАР 26 ОДОБ-АХЛОҚ 27 ТАЪЛИМ-ТАРБИЯ ФАТВОЛАР\nАссалому алайкум ва роҳматуллоҳи ва барокатуҳ! Расулуллоҳ соллаллоҳу алайҳи ва саллам айтадилар: “Аллоҳни зикр қилмасдан ўринларидан қўзғалган қавм эшак ўлимтиги каби нарса устидан қўзғалган бўладилар ва бу уларга (қиёмат куни) ҳасрат бўлади” ҳадисини бизга кенгроқ тушунтириб берсангизлар. Баъзида “Аллоҳ субҳонаҳу ва таолони зикр қилмадикмикин”, деб бир оз қалбга ғашлик тушади. Аллоҳ сизлардан рози бўлсин.\nДастлаб шуни айтиш лозимки, мазкур ҳадисни Абу Довуд “Сунани”да (4855), Имом Аҳмад “Муснад”да (10413) ва Насоий “Кубро”да (10236) Абу Ҳурайра розияллоҳу анҳудан ривоят қилишган ва ҳадисни Шайх Албоний саҳиҳ деган. Айрим муҳаддис уламоларнинг айтишича, ушбу ҳадисдаги “эшак ўлимтиги каби нарса устидан”, деган ибора Расулуллоҳ соллаллоҳу алайҳи ва салламнинг сўзлари сифатида саҳиҳ эмас. Негаки, мазкур ривоятларнинг ҳар бирида ушбу иборани заифга чиқарувчи “иллат” мавжуд бўлиб, ҳадиснинг ишончлироқ бошқа ривоятларида ушбу ибора зикр қилинмаган. Бу уламоларнинг фикрича, ҳадисдаги мазкур ибора Расулуллоҳ соллаллоҳу алайҳи ва салламнинг сўзлари сифатида собит бўлмасада, бироқ саҳобийнинг сўзи сифатида собитдир. Имом Бухорий “Ал-адабул муфрад” асарида (1009) мазкур иборанинг Қурра Ал-Музаний розияллоҳу анҳудан собит эканини ривоят қилади.\nҲадисда мажлислардан Аллоҳни ёд қилмасдан тарқалган қавмни эшак ўлимтиги устидан тарқалган кимсаларга ўхшатилиши бу ишнинг ниҳоят хунук иш эканига далолат қилади. Негаки, одатда итлар эшак ўлимтиги устида йиғилишади ва унинг ўлимтигини еб тарқалишади. “Айрим уламоларнинг айтишича, мажлисда содир бўладиган хато сўз ва камчиликлар Аллоҳнинг зикри билан ёпиб юборилмас экан, бу хато-камчиликлар худди инсон жирканадиган ўлимтик сингари қолиб кетади. Ҳадисда ўлимтиклар ичидан эшакнинг ўлимтиги танланиши мажлис аҳлининг ақли заиф эканига ишорадир” (Муновий, “Файзул Қадийр”).\nУмуман олганда, мазкур ҳадис ва бошқа бир қанча ҳадислар мажлис ва суҳбатларни Аллоҳ зикри билан обод қилишга чорлайди, шунингдек, мажлисларни қиёматда ҳасрат ва надоматга сабаб бўладиган беҳуда гаплар билан ўтказишдан эҳтиёт бўлишга чақиради. Абу Ҳурайра розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам шундай дейдилар: “Ким бирон жойга ўтириб, у жойда Аллоҳни зикр қилмаса, (қиёмат куни) унга ҳасрат ва надомат бўлади. Ким бирон жойда ёнбошлаб, у жойда Аллоҳни зикр қилмаса, (қиёмат куни) унга ҳасрат ва надомат бўлади” (Абу Довуд, 4856). Ушбу ҳадиснинг Термизий ривоятида шундай дейилади: “Қайси бир қавм бирон мажлисда ўтириб, унда Аллоҳни зикр қилмасалар ва Пайғамбарларига салавот айтмасалар, (қиёмат куни) бу мажлис уларга ҳасрат ва надоматга айланади. Аллоҳ хоҳласа уларни азоблайди, хоҳласа мағфират қилади” (Термизий, 3380, ҳасан ҳадис).\nУламолар юқорида зикр қилинган ҳадисларга таянишиб, мажлисларнинг Аллоҳ зикридан холи бўлиши макруҳ эканини айтганлар. Қиёмат кунида ҳасрат ва надомат бўлиши фақат фарз ёхуд вожиб амаллар тарк қилингани боис бўлавермайди, балки жаннатдаги даражаларни кўтарилишига сабаб бўладиган мустаҳаб амаллар тарк қилингани учун ҳам бўлиши мумкин. Шунга қарамай ҳадисдаги “Аллоҳ хоҳласа уларни азоблайди, хоҳласа мағфират қилади”, деган иборанинг зоҳири ҳар бир мажлисда Аллоҳни зикр қилиш ва Пайғамбар алайҳиссаломга салавот айтиш вожиблигига далолат қилади. Негаки, азоб ва мағфират гуноҳ ишга қўл уриш: ё вожибни тарк қилиш ёки ҳаром ишни қилиш сабабли бўлади. Бироқ аксар уламоларнинг фикрига кўра, зикр ва салавот намоздан ташқарида умр давомида бир марта вожиб бўлиб, ундан ортиғи суннат ёхуд мустаҳабдир. Шунга кўра ҳадисдаги “Аллоҳ хоҳласа уларни азоблайди, хоҳласа мағфират қилади”, деган ибора ҳар мажлисда Аллоҳни зикр қилиш муҳим эканини таъкидлаш учун муболаға тарзида айтилган ёки мажлисда ўтирганлардан содир бўлиши мумкин бўлган, азоб-уқубатга дучор қиладиган сўз ёки хатти-ҳаракатларга тааллуқлидир. Аллома Мулла Али Қорий роҳимаҳуллоҳ “Мирқотул мафотеҳ” асарида ҳадисдаги мазкур иборани шарҳлаб шундай дейди: ““Аллоҳ хоҳласа уларни азоблайди”, яъни уларнинг собиқ гуноҳлари ёки бўлажак хато-камчиликлари сабабли азоблайди”.\nМажлисда Аллоҳни зикр қилиш ва Пайғамбар алайҳиссаломга салавот айтиш муайян бир кўринишда чекланмаган. Аллоҳни зикр қилиш бениҳоят кенг тушунча бўлиб, Қуръон тиловат қилиш, ҳадис ўқиш, бирон оят ёки ҳадис мазмунини ўрганиш ва муҳокама қилиш, турли муносабатлар билан айтиладиган зикр ва дуоларни қилиш, “Субҳаналлоҳ”, “Алҳамдулиллаҳ” ва “Аллоҳу акбар” каби зикрларни айтиш, шунингдек, Аллоҳдан истиғфор сўраш каби тоат-ибодатлар билан рўёбга чиқиши мумкин. Аллома Муновий “Файзул Қадийр” китобида шундай дейди: “Аллоҳни зикр қилиш ва Пайғамбарга салавот айтиш мажлисдан қўзғалиш пайтида айниқса таъкидлироқ бўлади. Зикр ва салавот айтиш амали ҳар қандай сўзлар билан ҳосил бўлаверади. Шундай бўлсада, зикрнинг энг мукаммали “Субҳаанака Аллоҳумма ва биҳамдик, Ашҳаду аллаа илааҳа илла ант, астағфирука ва атубу илайк”дир. Пайғамбар алайҳиссаломга айтиладиган салавотнинг энг мукаммали эса намознинг қаъдасида айтиладиган (“Аллоҳумма солли ала…”, деб бошланадиган) салавотдир”.\nМуновий роҳимаҳуллоҳ ишора қилган зикр “каффоратул мажлис” деб аталади. Бу ҳақда бир неча ҳадислар келган, шулардан энг мукаммали қуйидагича: “Субҳааналлоҳи ва биҳамдиҳ, Субҳаанака Аллоҳумма ва биҳамдик, Ашҳаду аллаа илааҳа илла ант, астағфирука ва атубу илайк”. Ким бу сўзларни зикр мажлисида айтса, бу сўзлар унга босилган муҳр каби бўлади. Ким бу сўзларни лағв – беҳуда гаплар айтилган мажлисда айтса, унга каффорат бўлади”.\nХулоса қиладиган бўлсак, ҳар қандай мажлис ёки давраларда Аллоҳни зикр қилиш, Расулуллоҳ соллаллоҳу алайҳи ва салламга салавот айтиш мустаҳаб, мажлисларнинг зикр ва салавотдан холи бўлиши макруҳдир. Шунинг учун мўмин киши қиёмат кунида ҳасрат ва надомат бўлмаслиги, унинг жаннатдаги даражалари янада юксалиши учун имкон қадар мажлисларни зикр билан обод қилиши, беҳуда сўзлардан четланиши лозим экан, валлоҳу аълам.\n Табароний (1/79/2) ва Ҳоким (1/537) Нофеъ ибн Жубайр ибн Мутъимдан ва у отасидан марфуан ривоят қилишган ва ҳадисни Албоний саҳиҳ деган. Шунингдек, “каффоратул мажлис” зикри келган ҳадисларни Абу Довуд (4859) Абу Барза Ал-Асламийдан, Термизий (3433) Абу Ҳурайрадан, Насоий “Амалул явми вал лайла”да (397) Ойша розияллоҳу анҳодан ва бошқалар ривоят қилишган. Айтиб ўтиш лозимки, “каффоратул мажлис” зикри ривоят қилинган ҳадислар хусусида муҳаддислар ихтилоф қилишган. Мутақаддим уламоларнинг аксари ҳадисни заиф дейишган бўлсалар, мутааххир уламолардан айримлари уни саҳиҳ ва баъзилар ҳасан дейишган.\nAvvalgi maqolaАбу Бакр розияллоҳу анҳу: бошдан кечирган мусибатлари\nKeyingi maqola Рўза рукнлари: ният


Давлат хизматчиларининг малакаси етарлими? | Samshahar.uz\nДавлат хизматчиларининг малакаси етарлими?\nБугунги ривожланиб бораётган жамиятда барча соҳаларда ҳар куни янгиликлар, янги тушунча ва атамалар пайдо бўлмоқда. Бу эса ҳар бир давлат хизматчиларининг малака оширишлари лозимлигини тақозо қилмоқда.\nХўш, малака ошириш ўзи нима? Нима учун керак? Давлат хизматчиларининг малака ошириши қай даражада муҳим?\nМалака ошириш узлуксиз таълим тизими турларидан бири, давлат ташкилотларида фаолият юритаётган барча раҳбар ва ходимларнинг касбий билим ва кўникмаларини янгилаш, чуқурлаштириш, рақобатдошлик сифатлари, билим ва кўникмаларининг замон талабларига жавоб беришини таъминлашдир.\nШунингдек, малака ошириш раҳбар ва ходимларнинг ўз мутахассисликлари бўйича сўнгги фан ютуқлари, соҳаларга кириб келган янги тушунчалар билан танишиш, уларни ўзлаштириш, амалиётда қўллаш бўйича кўникмаларни ҳосил қилиш учун муҳим ҳисобланади.\nШундай экан, давлат фуқаролик хизматчисининг малака оширганлиги давлат ташкилотлари ва органларининг самарали фаолият юритишини таъминлайди.\nБугунги кунда вилоятдаги давлат органлари ва ташкилотлари, шаҳар, туман ҳокимликларида малака ошириш борасида Давлат хизматини ривожлантириш агентлиги вилоят филиали томонидан вилоят, туман ва шаҳар ҳокимликлари раҳбар ходимларининг (ҳоким, ҳоким ўринбосари, бўлим бошлиқлари ва мудирлари) ҳамда давлат органи ва ташкилотларнинг вилоятдаги бошқарма ва бўлинмалари ходимларининг (раҳбар, раҳбар ўринбосари, бўлим бошлиқлари ва мудирлари) малака оширганлиги бўйича мониторинг ўтказилди.\nУшбу таҳлил натижасига асосан 2018 йилда вилоят ҳамда 16 та туман (шаҳар) ҳокимликлари бўйича 426 нафар ходимлардан 6 нафари (1,4%) малака оширган бўлса, 2019 йилда 447 нафар ходимдан 49 нафари (11%), жорий йил август ойига қадар 443 нафар ходимдан 32 нафари (7,2%) малака оширган.\nШундан 2019-2020 йиллар давомида вилоят ҳокимлигидан 10 нафар раҳбар ходим, туман ва шаҳар ҳокимликларидан 71 нафар раҳбар ходим малака оширган бўлса, 2019-2020 йиллар давомида вилоят ҳамда туман (шаҳар) ҳокимлари жами 19 марта малака оширган. Ҳоким ўринбосарлари малака ошириш даражаси ўрганилганда 2019-2020 йиллар давомида вилоят ҳамда туман (шаҳар) ҳоким ўринбосарлари жами 52 марта малака оширганликлари аниқланди. Шунингдек, 2019-2020 йиллар давомида вилоят ҳамда туман (шаҳар) ҳокимликларидаги бошқа раҳбар ходимлар жами 10 марта малака оширган.\nХудди шундай таҳлил вилоятдаги мавжуд 100 дан зиёд давлат органлари ва ташкилотлардан 39 та ҳудудий бошқарма ҳамда бўлинмалар раҳбар ходимларининг малака ошириш ҳолати бўйича ўтказилди. Ушбу ўтказилган таҳлил натижасига кўра 39 та бошқарма ва бўлинмалардаги умумий бошқарув ходимлари сони 1011 нафарни ташкил қилиб, шундан 2020 йил август ойи ҳолатига кўра 155 нафар (15,3%) раҳбар ходимлар малакасини оширганлиги аниқланди. Шундан 87 нафар (56,1%) раҳбар ходим 2020 йил давомида Ўзбекистон Республикаси Президенти ҳузуридаги Давлат бошқарув академиясининг ҳудудий филиалида ишлаб чиқаришдан ажралган ҳолда ҳамда масофавий равишда 72 соатлик “Давлат бошқаруви” йўналиши бўйича ва 68 нафари (43,9%) ўз мутахассислик ва соҳалари бўйича малака ошириш муассасалари ва марказларида малака оширганликлари маълум бўлди. 2020 йил давомида ўрганилган давлат органи ва ташкилотларнинг ҳудудий бошқарма ва бўлинмаларидан малака оширган раҳбарларнинг 15 нафари (9,6%) масофавий равишда онлайн ўқув-курсларда иштирок этишган.\nБундан ташқари хорижий давлатларда малака ошириш ҳолати таҳлил қилинганда, вилоятда бор-йўғи иккита бошқарманинг ходимлари Хитой Халқ Республикаси ҳамда Япония давлатида малака ошириш курсларини якунлаганлиги, таҳлил ўтказилган бошқа бирор ташкилотда хорижий мамлакатларда малака ошириш курсларидан ўтган ходимлар мавжуд эмаслиги аниқланди.\nБугунги раҳбар ва ходимларнинг малакасини оширишга катта эътибор қаратилган бир даврда вилоятда жойлашган ташкилотларнинг малака ошириш даражаси пастлиги жуда ачинарли ҳолат.\nБундай ҳолатларнинг олдини олиш учун давлат органлари ва ташкилотлари, маҳаллий бошқарув органларида фаолият юритаётган давлат фуқаролик хизматчиларини узлуксиз ривожлантириш, рақобатга жавоб берадиган, мустақил ва тезкор қарорлар қабул қиладиган кадрларни тайёрлаш ва малакасини ошириш зарурлигини кўрсатмоқда. Бу, ўз навбатида, кадрларнинг узлуксиз малакасини оширишни такомиллаштириш бўйича хориж тажрибасини ўрганишни тақозо этади.\nФранция, Буюк Британия, АҚШ, Сингапур, Хитой ва Корея, Германия давлатларида давлат хизматчиларини қайта тайёрлаш ва малака оширишлари йўлга қўйилган.\nМасалан: Германия Федерал давлат бошқарув академиясида ўқув жараёни давомида тингловчилар ўз назарий билимларини амалиётда олган кўникмалари билан мустаҳкамлаб боради. Давлат хизматчиларини ўқитишнинг немис модели малака оширишнинг бир неча босқичларини ўз ичига олади. Булар:\n1. Янги ишга кирганлар учун малака ошириш.\n2. Мутахассис ва лавозим бўйича малака ошириш.\n3. Юқори лавозимга ўтиш учун малака ошириш.\nУшбу малака ошириш турлари икки хил тоифага бўлинади, биринчиси, давлат хизматчилари ўртасида тегишли билим даражасини таъминлашга, иккинчиси, уларнинг ўзгаришга мослашишига қаратилган бўлади.\nФранция давлатида ҳам Давлат фуқаролик хизматчиларини қайта тайёрлаш, малакасини ошириш бўйича 70 дан ортиқ таълим муассалари мавжуд. Уларда Давлат фуқаролик хизматчиларининг фақат бошқарув соҳасида эмас, балки ўз мутахассиликлари бўйича ҳам малака ошириш имконияти бор. Бундан ташқари Франция, хусусан Ғарбий Европа мамлакатларида Lifelong Learning - узлуксиз таълим, умр бўйи ўқиш тизими жорий этилган. Ушбу тизим малака оширишга янгича ёндашувлардан бири бўлиб, бу узлуксиз равишда янги билим ва кўникмаларни эгаллашдан иборатдир.\nХулоса қилиб айтадиган бўлсак, вилоятимизда 9 та малака ошириш институтлари мавжуд бўлиб, вилоятда жойлашган барча маҳаллий давлат органлари ва ташкилотларида фаолият юритаётган давлат хизматчиларини қамраб олиш учун етарли эмас. Бу эса бугунги ривожланган даврда малака ошириш институтлари ва уларнинг таълим услубларини ислоҳ қилиш, хориж тажрибасини қўллаш зарурлигини кўрсатмоқда. Франция тажрибаси асосида Lifelong Learning - узлуксиз таълим тизимини жорий қилиш давлат органлари ва ташкилотларида фаолият юритаётган давлат хизматчиларининг доимий янги билим ва кўникмаларга эга бўлишига кенг йўл очиб беради.\nСамарқанд вилоят филиали инспектори


2019 йил биринчи чоракда Самарқанднинг ташқи савдо айланмаси 400 миллион долларга яқинлашди\n2019 йил январь-март ойларида Самарқанд вилоятининг ташқи савдо айланмаси 399,6 миллион долларни ташкил қилди. 399,6 миллион доллардан 82,6 миллиони экспорт улушига, 317 миллиони эса импорт улушига тўғри келади. Бу ҳақда Самарқанд вилоят статистика бошқармаси Kun.uz'га маълум қилди.\nМанбада айтилишича, вилоятдаги ташқи савдо айланмаси ўтган йилнинг шу даврига нисбатан 140,6 фоизга, яъни 115,4 миллион долларга ортган. Ўтган йилгига қараганда импорт ҳажми 144,3 фоизга ортганини таъкидлаш керак. Экспорт эса 2018 йил биринчи чорагига қараганда 128,1 фоизга ошган.\nВилоят ташқи савдо айланмасининг 34,3 фоизи МДҲ давлатлари улушига тўғри келади. Бу кўрсаткич ўтган йилгига қараганда 5 фоизга камроқ. Ўтган йил биринчи чоракда савдо айланмасининг 39,3 фоизи айнан МДҲ давлатлари ҳиссасига тўғри келган. Экспорт ва импортдда ҳам МДҲ давлатларининг улуши мос равишда 6 ҳамда 7,4 фоизга камайган.\nСамарқанд вилоятидан экспорт қилинаётган товарларнинг 51,4 фоизини озиқ-овқат маҳсулотлари ташкил қилади, қора ва рангли металлургиянинг экспортдаги улуши 7,8 фоизни, машина ва ускуналар савдосининг улуши эса 7,2 фоизни ташкил қилган. Самарқандга импорт қилинган товарлар ичида ҳам озиқ-овқат (20,2 %) ҳамда машина ва ускуналарнинг (31,5 %) улуши юқори.\nТашқи савдо айланмасининг қитъалар бўйича тақсимотига эътибор берсак, бу борада Осиё давлатларининг улуши энг катта (58,8 %). Европа давлатларининг Самарқанд ташқи савдо айланмасидаги улуши 39,7 фоизга тенг. Бошқа қитъаларда эса фоизлар анча паст: Африка 0,02 %, Австралия 0,04 %, Америка 0,8 %.\nСамарқанд вилояти ташқи савдо айланмасида давлатларнинг улушларига тўҳталсак, бу борада Хитой (17,2 %), Россия (16,4 %), Қозоғистон (11,5 %) ва Туркиянинг (10,9 %) ҳиссаси сезиларли даражада юқори. Кейинги ўринларда эса Германия (4,5 %), Латвия (4,5 %), Япония (4,3 %) ва Жанубий Корея (3,8 %) каби давлатлар жойлашган.


Хўжайли тумани ҳокимлиги\nЕрмашев Женис Маратович\n231300, Хўжайли тумани, Мустақиллик кўчаси 14 уй\nШанба, 10:00 - 12:00\nКутлумуратов Анвар Кошкинбаевич\nХўжайли тумани ҳокимининг молия, иқтисодиёт ва камбағалликни қисқартириш масалалари бўйича биринчи ўринбосари\nСешанба ва Пайшанба, 10:00 - 12:00\nЕшимбетов Жеткербай Курбанбаевич\nХўжайли тумани ҳокимининг саноатни ривожлантириш, капиталь қурилиш, коммуникациялар ва коммуналь хўжалиги масалалари бўйича ўринбосари\no.nurlibaev@umail.uz, xojayli.t@exat.uz, xkxodjeyli3@sovminrk.gov.uz\nДушанба ва Чоршанба, 10:00 - 12:00\nХўжайли тумани ҳокимининг инвестициялар, инновациялар, хусусийлаштирилган корхоналарга кўмаклашиш, еркин иқтисодий ва кичик саноат зоналари ҳамда туризмни ривожлантириш масалалари бўйича ўринбосари\nДушанба ва Чоршанба, соат 10:00 - 12:00\nҚудайбергенов Айбек Римбаевич\nХўжайли тумани ҳокимининг ўринбосари – Қишлоқ ва сув хўжалиги бўлими бошлиғи\nСешанба, Пайшанба ва Шанба 10:00 - 12:00\nСейтмуратов Қуралбай Сейтмуратович\nХўжайли тумани ҳокимининг ёшлар сиёсати, ижтимоий ривожлантириш ва ман'авий- маърифий ишлар бўйича ўринбосари\nДурсымбетова Сулыухан Абдуллаевна\nХўжайли тумани ҳокимининг ўринбосари – Маҳалла ва оилани қўллаб-қувватлаш бўлими бошлиғи\nЖума, 10:00 - 12:00\nҚорақалпоғистон Республикаси Хўжайли тумани ҳокими Ж.Ермашев томонидан 2019 йил давомида Хўжайли туманида жисмоний шахслар ва юридик шахсларнинг вакиллари билан учрашувлар ўтказиш мақсадида ташкил қилинган сайёр ва оммавий қабуллар жадвали\nХўжайли тумани ҳокимлигида 21 та ходим фаолият юритади:\nҳокимнинг капиталь қурилиш, коммуникациялар, коммуналь хўжалик ва ободонлаштириш масалалари бўйича биринчи ўринбосари;\nҳокимнинг биринчи ўринбосари – Тахиатош шаҳар ҳокими;\nҳокимнинг иқтисодиёт ва ижтимоий ривожлантириш масалалари бўйича ўринбосари;\nҳокимнинг ўринбосари, туман хотин-қизлар қўмитаси раиси;\nтуман ҳокимлиги капиталь қурилиш, коммуникациялар, коммуналь хўжалик ва ободонлаштириш масалалари бўйича бош мутахассиси;\nтуман ҳокимлиги капиталь қурилиш, коммуникациялар, коммуналь хўжалик ва ободонлаштириш масалалари бўйича етакчи мутахассиси;\nтуман ҳокимлиги иқтисодиёт ва ижтимоий ривожлантириш масалалари бўйича бош мутахассиси;\nтуман ҳокимлиги етакчи мутахассиси;\nтуман ҳокимлиги 1-тоифали мутахассис, туман хотин-қизлар қўмитаси бош мутахассиси;\nтуман ҳокимлиги ташкилий-назорат гуруҳи етакчи мутахассиси;\nтуман ҳокимлиги 1-тоифали мутахассиси;\nтуман ҳокимлиги ҳузуридаги вояга етмаганлар ишлари бўйича комиссиясининг масуль котиби;\nтуман ҳокимлиги ҳуқуқ маслаҳатчиси;\nтуман ҳокимлиги жамоат ва диний ташкилотлар билан боғлиқ бош мутахассиси;\nтуман ҳокимлиги иш йўритиш бўлинмаси мутахассиси;\nХЎЖАЙЛИ ТУМАНИ ҲАҚИДА ҚИСҚАЧА МА'ЛУМОТ\nХожайли тумани 1927 йиль 3 июлда ташкиль топган. Туман шарқ-шимолдан Шуманой тумани, шимолдан Қонликоль тумани, шарқдан Нукус тумани ва Нукус шаҳри, жанубдан Тахиатош шаҳри, жануб-гарбдан Туркманистон Республикаси билан чегарадош.\nМайдони 0,73 минг кв.км. Туманда 2 шаҳар (Хожайли ва Тахиатош), 28 та маҳалла, 2 та шаҳарча типидаги посёлка ва 10 овуль фуқаролар йигинлари бор. Маркази Хожайли шаҳри.\n2015 йиль 1 январ ҳолатига туман аҳолиси сони 185,2 минг кишини ташкиль етади. Шундан 125,0 минг киши шаҳарда, 60,2 минг киши қишлоқда яшайди.\nХожайли Марказий Осиёдаги енг қадимий қал’алардан бири. Топилган археологик қазилмаларга қараганда шаҳар ҳудудига аҳоли келиши ва жойлашиши неолит даврига, яъни ерамиздан аввалги ИВ-ИИИ асрларга тогри келади. Орта аср тарихида шаҳар «Миздақхон» атамаси билан машҳур болиб келган. Маҳаллий аҳоли уни яна Гяур қал’а, Антакия қал’аси, Шамун қал’аси ёки Назлимхон сулувнинг қал’аси деб ҳам атаганлар. Икки қатор қалин пахса девор билан оралган қал’а (Гяур кал’а) қолдиқлари шаҳарнинг гарбдаги тепалигида жойлашган. Хитой, Ҳиндистон, Ерон, Сурия олкаси, Волга бойи ва Қора денгиз бойидаги саёҳатчилар, савдогарлар шу йерда тохтаган. Шаҳарнинг ортасидан Буюк Ипак ёли отган.\nҲозирги даврда Хожайли Қорақалпогистон Республикасида қишлоқ хожалиги ва саноати ривожланган йирик туманлардан бири болиб ҳисобланади.\nТуман иқтисодиётининг асоси пахтачилик болиб ҳисобланади. Туманда пахта тозалаш заводи, ёг, сут, гишт, шиша, асфалт ишлаб чиқариш заводлари, ип йигириш фабрикаси, савдо, маиший хизмат корсатиш корхоналари, босмохона ва халқ хожалигининг бошқа турлари бойича коплаб кичик ва хусусий корхоналар бор.\nТуманда пахтачиликдан бошка чорвачилик, пиллачилик, богдорчилик, полиз екинлари, уруг йетиштириш, асаларичилик тармоқлари ҳам ривожланган.\nКўришлар сони: 7551


Навоийлик йўлсозлар асфальтдан арзон ва чидамли йўл ихтиро қилишди » Зарафшан - Министерство города\nЗарафшан - Министерство города » Иқтисод » Навоийлик йўлсозлар асфальтдан арзон ва чидамли йўл ихтиро қилишди\nНавоийлик йўлсозлар асфальтдан арзон ва чидамли йўл ихтиро қилишди\n6-08-2018, 12:10 admin 474 0\nҚум, оҳак, майда тош, цемент ва менерал кукундан иборат ашёлар асосида бунёд этилган мазкур янгича йўл қурилишида, оддий асфальт йўлдан, юз метрида бир миллион сўм, бир километрда эса ўн миллион сўмлик маблағ тежаш имкони бўлар экан.\nЯна бир аҳамиятли жиҳати, оддий асфальт йўлни таъмирлаш муддати 15 йил бўлса, ноорганик материаллар билан қурилган йўлнинг таъмирлаш муддати 20 йилни ташкил этади. Кашфиёт эгаларининг маълум қилишича, бу ғоя амалиётга татбиқ этилиши билан ҳозирда асфальт битуми танқислигига боғлиқ долзарб муаммо бартараф этилиши баробарида, миллионлаб маблағ иқтисод қилинар экан.\nЯнгича йўлнинг шу ва бошқа қулай томонлари ҳақида сўраганимизда, Навоий вилоят минтақавий йўлларга буюртма хизмати Давлат унитар корхонаси бош муҳандиси Валижон Ўринов: «Ушбу кашиётимиз орқали республикамиздаги кўплаб қишлоқларнинг ички йўлларини равон қилиб таъмирласа бўлади. Бунда асосийси, ҳеч қайси маҳсулот четдан олиб келинмайди. Қурилиш асосини арзон, маҳаллий ва нотанқис ашёлар ташкил этади. Бу лойиҳани амалга ошириш учун бизга маблағ зарур бўляпти», – дея таъкидлади.\nИхтиро муаллифлари маълум қилишича, агар шу ғоя асосида қишлоқ ички йўллари таъмирланса, ёғингарчилик туфайли асфальт йўлларида учрайдиган носозликлар, емирилишлар бартараф этилар экан. Аксинча, ёмғир ва намгарчилик бу йўлларга ижобий таъсир кўрсатар экан. Соҳа ходимлари вилоятдаги ички йўлларни шу усулда таъмирлаш ниятидалар. Аммо бунинг учун уларга маблағ, тегишли идоралар рухсати керак. Ўйлаймизки, юзлаб қишлоқлар ободлигига қаратилган бу инновацион лойиҳа, мутасадди ташкилотлар томонидан қўллаб-қувватланади ва тез кунларга амалиётга кенг жорий этилади.\n28-03-2017, 18:09 Сиёсат\nШавкат Мирзиёев: уйи борнинг ўйи йўқ\n24-02-2017, 18:35 Сиёсат


Qalampir.uz - Энг яхши фильмлар “қўрқинчли фильмлар”ми?\nЭнг яхши фильмлар “қўрқинчли фильмлар”ми?\n11:18, 06.09.2017 Кино\nVulture портали 2017 йилнинг якунланишини кутиб ўтирмай, январь ойидан бошлаб ҳозирга қадар триллер жанридаги энг яхши фильмлар номини ошкор этди.\nҲар йили хорижнинг турли нашрлари томонидан ўтган йилнинг энг яхши фильмлари номи маълум қилинади.\nШундай қилиб, бу йилнинг “энг қўрқинчли фильми” Жордан Пилнинг “Қоч” номли фильмидир. Шунингдек, рўйхатдан “Сплит”, “У тунда келади”, “Янги давр–З”, “Қоронғулик куйи”, “Берлинлик синдром” фильмлари ўрин олган.\nҚизиқ, триллер жанрига оид қўрқинчи, даҳшатли саҳналарга бой фильмларни “энг яхши” деб эътироф этилиши бироз ғалати. Бироқ бу йўналишдаги фильм ижодкорлари ҳам “эътирофлар” илинжида меҳнат қилмоқдалар...\nБундан ташқари, Kinopoisk.ru сайтининг кино мухлислари ўртасида ўтказилган сўровларга кўра эса, жорий йилнинг энг яхши фильмлари рўйхати ҳам тузилди.\nЖумладан, “Биринчи марта”, “Дюнкерк”, “Галактика ҳимоячилари”, “Севги эмас”, “Логан” ва шу кабилар рейтингда етакчилик қилмоқда. Шунингдек, “Қирол Артур қиличи”, “Ўргимчак одам: Уйга қайтиш”, “Маймунлар мамлакати”, “Бэтмен” каби фильмлар ҳам рўйхатдан ўрин олган.\nБу каби рўйхатлар яна давомий бўлиб, 2017 йил сўнггида якуний натижалар маълум бўлади.\nТеглар:фильм Жордан Пил кино\nПутин: “Шимолий Кореяга санкциялар қўлланилиши ҳеч қандай иш бермайди!”\n13:42, 24.05.2018 26 498\nКанн кинофестивалида йилнинг энг яхшилари аниқланди\n17:37, 20.05.2018 2 118\nМарказий Осиё ҳақида фильм суратга олинди\n16:13, 19.04.2018 2 350\n19:54, 13.04.2018 4 215\nАҳолига киновидео кўрсатиш тўғрисида қарор қабул қилинди\n14:39, 08.04.2018 2 297


Комил Алламжонов ноширлик коллежига китоб совға...\n25.03.2019 21:10 0 2683\nБутун Ўзбекистон бўйлаб #kitobulash ҳеш-теги билан китоб совға қилиш акцияси бошланди.\nБугун Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги директори Комил Алламжонов Ноширлик-матбаа фаолияти соҳасида мутахассисларни тайёрлаш касб-ҳунар коллежи кутубхонасига китоблар жамланмасини совға қилди. Бу ҳақда Агентлик матбуот хизмати хабар берди.\nШу йилнинг 19 март куни Ўзбекистон Республикаси Президенти Шавкат Мирзиёев раҳбарлигида ўтказилган видеоселектор йиғилишида ёшларларнинг бўш вақтини мазмунли ташкил этиш, китобхонликни тарғиб қилиш масалалари атрофлича муҳокама қилинди.\nДавлатимиз раҳбари йиғилишда аҳоли, айниқса, ёшлар маънавиятини юксалтириш масаласига алоҳида тўхталиб, “Ҳар бир раҳбар ўзининг шахсий кутубхонасидан ўзи таълим олган мактаб кутубхонасига китоблар совға қилса, бу яхши ташаббус бўлиб китобхонликни ривожлантириш билан фарзандларимиз тарбиясига ижобий таъсир кўрсатади”, деб таъкидлади.\nПрезидентимизнинг ушбу ташаббуси давлат органлари, кенг жамоатчилик томонидан қизғин қўллаб-қувватланмоқда.\nАгентлик раҳбар-ходимлари, коллеж ўқитувчи ва ўқувчилари иштирок этган тадбирда таълим маскани кутубхонаси 300 дан ортиқ китобга бойиди.\n“Давлатимиз раҳбари томонидан ўртага ташланган бу ташаббус бевосита келажак авлод тақдири билан боғлиқ, – деди Комил Алламжонов. – Инсон қанча кўп китоб ўқиса, маънавияти шунча юксалади, дунёқараши, ҳаётга бўлган муносабати ўзгаради. Агар китобларимиз сифатли, мазмунли чиқишини хоҳласак, бўлажак ноширларга кўпроқ китоб совға қилишимиз, уларни китобга дўст қилишимиз керак”.\nШундан сўнг Комил Алламжонов Агентликнинг Ноширлик-матбаа фаолияти соҳасида мутахассисларни тайёрлаш касб-ҳунар коллежи билан танишди.\nАйтиш керакки, ушбу таълим муассасаси Ўзбекистон Республикаси Президентининг 2 февралдаги Фармонига мувофиқ Президент Администрацияси ҳузуридаги Ахборот ва оммавий коммуникациялар агентлиги тасарруфига ўтказилган.\nҲозир мамлакатимизда 1700 дан зиёд матбаа корхонаси фаолият юритмоқда. Коллеж мазкур корхоналарга ўрта махсус маълумотли кадрларни тайёрлаб беради. Таълим масканида 800 дан ортиқ йигит-қиз “Матбаа ишлаб чиқариш техник-технологи”, “Дастурий инжиниринг техниги”, “Ахборот-ресурс маркази кутубхоначиси”, “Ҳисобчи” каби 6 йўналиш бўйича таълим олмоқда.\n“Ихтисосликлар ва ўқув дастурларини қайта кўриб чиқиш замон талаби, деб ҳисоблайман, – деди Агентлик раҳбари. – Чунки бизга матбаа соҳасида инновацион технологияларни бошқарадиган замонавий мутахассислар керак”.\nЎқувчиларга ҳар томонлама шароит яратиш мақсадида коллеж биноси, синфхоналар, мажлислар зали, ташқи спорт мажмуаси тўлиқ таъмирдан чиқарилади. Коллеж ҳовлисида фойдаланилмай ётган омборхона бузилиб, ўрнида икки қаватли тренажёр зали қурилади. Натижада нафақат ўқувчилар, балки ён-атрофдаги маҳалла ёшлари ҳам шуғулланиши учун имкон яратилади.\nҚайд этилганидек, матбаа соҳасидаги технологиялар йилдан-йилга янгиланмоқда. Лекин коллежда мавжуд аксарият ўқув қўлланмалар маънан эскирган. Жавонларда ўтган аср техникалари ҳақидаги китоблар ҳам йўқ эмас. Шу боис таълим ресурсларини янгилаш, янги авлод дарсликларини яратиш устида иш бошлаш лозимлиги таъкидланди.\nкитоб коллеж Комил Алламжонов\nМаданият 15/01, 16:38\nНавоий таваллудининг 580 йиллигига муносиб туҳфа. АҚШдан хушхабар...\nЖамият 28/12, 08:43\nАлламжонов ва Мирзиёева фахрий журналистни кўргани боришди\nКоронавирус 25/12, 11:39\nКоронавирусга қарши курашда вафот этган шифокорлар ҳақида китоб чиқариш таклиф этилди


Афғон жароҳати – Сурхон тонги\nБош саҳифа / Жамият / Афғон жароҳати\nФеврал 13, 2019\tЖамият Изоҳ қолдириш 1,965 Кўрилди\n1989 йилнинг 15 феврали. Чекланган Совет қўшинлари Афғонистон ҳудудини тарк этган кун. Мана, орадан 30 йил ўтибди ҳамки, афғон жароҳати қалбимиздан ҳали-ҳануз кетмайди.\nМаълумки, Афғонистонда 1973 йилнинг 17 июлида рўй берган қуролли тўнтариш мамлакатда ҳукм суриб келаётган монархия тузумини ағдариб ташлаб, Афғонистоннинг республика деб эълон қилинишига олиб келди. Бироқ ташкил топган Муҳаммад Довуд ҳукуматининг мамлакатда олиб борган сиёсати шаклланаётган ижтимоий-иқтисодий муаммоларнинг ҳал этилишига муҳтож бўлган афғон халқининг турмушига тузукроқ ўзгариш киритмади. Шу тариқа 1978 йилнинг 27 апрелида мамлакатда миллий демократик инқилоб ғалаба қилди. Бу воқелар қандай кечганлиги Игорь Буничнинг таниқли адабиётшунос олим Озод Шарафиддинов томонидан ўзбек тилига таржима қилинган «Партиянинг олтинлари» асарида кенг ёритилганлиги ва ундан кўпчилик хабардорлиги учун батафсил тўхтаб ўтирмадим. Айтиш мумкинки, тўнтаришни СССР давлат хавфсизлиги қўмитаси бошлиғи Ю.Андропов раҳбарлигидаги ходимлар бир неча йил давомида тайёрлаган эдилар. Дарҳол СССРдан жуда кенг кўламдаги иқтисодий ва молиявий ёрдам келди. Шўроларнинг минглаб маслаҳатчилари бу юртга ёпирилди.Коммунистлар кўрсатмасига амал қилган Нурмуҳаммад Тарақий ҳукумати одамларни отиш, масжидларни бузиш ва бошқа қадриятларни оёқ ости қилишга киришди. Халқ бунга қарши исён кўтарди. 1979 йилнинг 14 сентябрида янги тузум бош министри Ҳафизулла Амин Тарақийни отиб ташлади ва ўзини президент деб эълон қилди. У Советларга қарши эди. Кремль Афғонистонда ҳарбий тўнтариш содир этиш, қўшин киритишга қарор қилди. Гарчи Афғонистон ҳукумати қатъиян қарши турса-да, 1979 йил 27 декабрь куни кечқурун «Мусулмон роталари», аниғини айтганда, афғон ҳарбийлари кийимини кийиб олган КГБнинг «Альфа» гуруҳи, шунингдек, махсус хизмат десантчилари Кобулга туташ Тожбекдаги президент қароргоҳига қуролли ҳужум уюштиришди. Ҳафизулла Амин, унинг хотини, фарзандлари ва қўриқчилари отиб ташланди. Афғонистон халқ демократик партиясининг қувғиндаги «намояндаси» Бобрак Кармал Кобул радиоси орқали мамлакат халқига мурожаат қилиб, «халқаро имперализмнинг ёлланган малайи Ҳафизулла Амин режимига барҳам берилганлиги»ни маълум қилди.\nЭртаси куни собиқ Иттифоқнинг телеграф агентлиги — ТАСС баёнот бериб, афғон инқилобининг соғлом кучлари диктаторни йўқ қилганлиги ҳақида дунёни огоҳ этди. Шу тариқа 1979 йилнинг 27-29 декабрь кунлари чекланган Совет ҳарбий кучлари “қардош халққа интернационал ёрдам” сифатида Афғонистон ҳудудига киритилди.\nАфғон урушида 40-армия таркибида жами 820 минг ҳарбий хизматчи қатнашган. МДҲ давлатларидан 14453 киши ҳалок бўлган, 50 минг нафар ҳарбий ногирон майиб ва мажруҳ ҳолда ўз уйига қайтиб келган, 417 нафар зобит ва аскар бедарак йўқолган, 119 нафар аскар эса асирликдан озод қилиниб, шулардан 97 нафари оиласи бағрига қайтган, 22 нафари бошқа мамлакатларда яшаб қолди. Бўлиб ўтган афғон уруши жараёнида Ўзбекистондан ҳаммаси бўлиб, 64500 аскар иштирок этган ва улардан 1522 нафари темир тобутларда олиб келинди. Шуларнинг 98 нафари сурхондарёлик навқирон йигитлар эди. Масалан, шулардан бири Шўрчи туманида таваллуд топган Мурод Хидиров 1984 йилнинг 17 февралида яъни умрининг 19 баҳорини қаршилаб турган куни уруш қурбонига айланган эди. Бундан ташқари, 1262 нафар аскаримиз ногирон бўлиб уйга қайтган бўлса, 37 нафар аскаримиз тақдири нима билан якун топгани ҳанузгача номаълум. Собиқ Иттифоқ парчаланиши арафасида, яъни 1989 йилнинг декабрь ойида бўлиб ўтган СССР халқ депутатлари сеъзди Совет қўшинларининг Афғонистон ҳудудига киритилиши тўғрисидаги қарорга сиёсий баҳо бериб, мазкур қарор маънавий ва сиёсий жиҳатдан қораланиши керак, деган хулосага келди.\nҲа, афғон можароларининг бошланганига қирқ йилдан ошди. Ўзбекистон Республикаси раҳбарияти доимий равишда можароларни тинч, сиёсий йўл билан ҳал қилишга катта аҳамият бериб, ана шу йўлда саъйи ҳаракат қилиб келмоқда. Мамлакатимизнинг биринчи Президенти Ислом Каримов ташаббуси билан 1997 йилнинг 19-20 июль кунлари ўтказилган 6+2 (Эрон, Покистон, Тожикистон, Туркманистон, Ўзбекистон, Хитой, АҚШ, Россия), 6+3 (бунда НАТОнинг тинчлик йўлидаги ҳамкорлик ташкилоти ҳам қатнашган) гуруҳига аъзо бўлган мамлакатлар иштирокида ўтказган йиғилишлари, бевосита ушбу ҳаракатларнинг давомчиси сифатида Президентимиз Шавкат Мирзиёевнинг ташаббуси билан 2017 йилнинг ноябрь ойида Самарқанд шаҳрида ўтказилган «Марказий Осиё: ягона тарих ва умумий келажак, барқарор ривожланиш ва тараққиёт йўлидаги ҳамкорлик» мавзусидаги хал қаро конференция ҳамда 2018 йилнинг 26-27 март кунлари «Тинчлик жараёни, хавфсизлик соҳасида ҳамкорлик ва минтақавий шериклик» мавзусида ташкил қилинган Тошкент халқаро конференцияси бунга яққол мисол бўла олади.\nфғон жароҳати битмайди, унинг оғриқлари ҳали асрлар давомида ўзини билдириб туради. Шунинг учун жойларда турли тадбирлар, тарғибот-ташвиқот ишлари олиб борилмоқда.\n2019 йилнинг 2 февралида «Ветеран» жангчи-фахрийлар ва ногиронлар бирлашмаси ташкил этилганлигининг 25 йиллиги муносабати билан турли хил тадбирлар ўтказилди. Байналмилал жангчилар мотамсаро она пойига гулдасталар қўйдилар, афғон урушидан қайтмаган қуролдош дўстларини хотирладилар, вилоят ҳокимлиги ташаббуси билан «Афрўз» чойхонасида бир пиёла чой устида суҳбатлашдилар, уларга концерт дастурлари қўйиб берилди. Таъкидлаш жоизки, Афғонистон ҳудудидан Совет қўшинлари олиб чиқилганлигининг 30 йиллигига бағишлаб ҳам тадбирлар режаси ишлаб чиқилган.\nБиз Афғонистондаги бесамар уруш натижасида юзага келган барча фожиалар, кўнгилсизликлардан тўғри хулоса чиқариб, бугунги тинчлик ва осойишталикнинг қадрига етишимиз, асраб-авайлашимиз лозим. Бу йўлдаги саъйи-ҳаракатларимиз ўз самарасиии бериб, Афғон ерида ҳам тинчлик-осойишталик қарор топса, ўз мақсадимизга эришган бўлардик.\nТэгларАфгонистон қўшинларни чиқариш\nОлдинги Ёш тадбиркор – элга мададкор\nКейинги Симобнинг зарари


Яна грипп, тумов, ангина... синалган 28 тавсия - Darakchi\nЯна грипп, тумов, ангина... синалган 28 тавсия\nСАЛОМАТЛИК 11.01.2018, 13:41\nҚиш мавсумида каттаю кичикни бирдек ташвишга соладиган гриппга чап бериш жуда осон. Бор-йўғи соғлигингизга эътиборли бўлсангиз бас. Хонани ҳар куни шамоллатиб, тозаликка риоя этиш, хасталик вирусларини «қирувчи» таъсирга эга. Шунингдек, мева ва сабзавотлар, шифобахш гиёҳлардан тўғри фойдаланилса ҳам грипп асоратлари келиб чиқмайди. Мавзу юзасидан Наманган шаҳар халқ табобати маркази табиби, шифокор-терапевт Абдуҳалил БАННАЕВ маълумот беради.\nШамоллаш тумов, томоқдаги нохуш оғриқдан бошланади. Тана ҳарорати камдан-кам ҳолларда кўтарилиши мумкин. Аммо грипп белгилари ундай эмас. Бирданига иситмангиз чиқиб, ютинганингизда оғриқ кузатилиши, танада титроқ, бош оғриғи, бўғим ва мушакларда безовталик пайдо бўлади. Қуруқ йўтал қийнайди. Кичкинтойлар грипп таъсирида бўшашиб, эмишдан бош тортади.\nФАРЗАНДИНГИЗНИНГ СОҒЛИГИДА ЎЗГАРИШ БОРМИ?\nАгар дилбандингизда холсизлик, тана ҳароратининг кўтарилиши, қуруқ йўтал, тумов каби аломатларни сезсангиз, тезгина муолажани бошланг. Шифокор маслаҳатига кўра даволаш чораларини йўлга қўйгач, қуйидаги ҳолатларга диққат қаратинг:\n1. Касаллик вируси бошқаларга ҳам юқмаслиги учун 4-5 кун давомида юзга ниқоб тақиш, боланинг идишларини алоҳида қилиш зарур;\n2. Боланинг юз-қўлини тез-тез совунлаб ювиб туринг;\n3. Кичкинтой ётган хонани шамоллатиб, полини 5 фоизли хлорли сув эритмасида ҳар куни артиш лозим;\n4. Болакайга тилни ташқарига чиқариб, тез-тез нафас олишни ўргатинг. Бу оддийгина машқ томоқ оғриғини тез кетказади;\n5. «Пассив ингаляция» – тўғралган саримсоқпиёзни ликопчаларга солиб хонага қўйиб чиқиш, истеъмол содасини қайнаб турган сувга аралаштириб, идишларга солиб қўйиш каби усуллар боланинг нафас йўлларини очади;\n6. Болага бурунни ичга тортмасликни, қоқишни ўргатинг. Бурунга ҳам тузли сув томизиш грипп вирусларининг тезроқ нобуд бўлишини таъминлайди;\n7. Грипп зотилжамга ўтиб кетмаслиги учун ҳар ярим соатда бир ёнбошидан иккинчисига ўгиринг;\n8. Худди шу мақсадда чуқур нафас олиб-чиқаришни ўргатинг.\nМЕВАЛАРДА ГАП КЎП!\nТаркибида А ва С витаминини сақлаган мевалар касаллик билан курашиш имконига эга. Бунинг учун кун давомида болага наъматакли дамлама (меваси сувда юмшатилиб санчқида яхшилаб эзилади), аллергияси бўлмаса – мандарин, хурмо, нок, олма ҳамда қорағат, олча ёки маймунжонли мураббо солинган чой ичирилади. Сабзавотлардан – турп, шолғом, оқбош карам айниқса унинг суви фойдали. Улардан шўрва тайёрлаб ёки ўзининг сувини сиқиб ичириш яхши самара беради.\nБЕМОР ҲОМИЛАДОР БЎЛСА-ЧИ?\nГрипп ривожланаётган ҳомила учун хавфли. Мабодо фарзанд кутаётган аёл гриппга чалинса, қуйидаги тавсияларга амал қилиши лозим:\n1. Титроқ, иситма аломатлари сезилдими, дарров ўрин-кўрпа қилиб ётинг. Грипп вируси кичкинтойга зарар қилмаслиги учун кўпроқ суюқлик ичинг. Бу иситилган минерал сув, иссиқ кўк чой, ширчой бўлиши мумкин;\n2. Томоқни эман пўстлоғи, туз ва истеъмол содаси, 2 томчи йод солинган иссиқ сувда ғарғара қилинг;\n3. Иситмани тушириш учун дарров дорига ёпишманг. Улар таркибида ҳомилани туширувчи моддалар бўлиши мумкин. Бир донадан лимон, нордон олма, лавлаги сувини сиқиб, иситинг-да, 2 ош қошиқдан ҳар соатда ичинг. Мазкур аралашма иситмани тез тушириб, танага қувват беради;\n4. Грипп асоратсиз кечиши учун ярим сиқим арча игнабаргини яхшилаб ювиб, исириқ билан бирга қайнатинг. Ҳосил бўлган қайнатмада томоқни чайиш зўр фойда беради. Оғриқ йўқолади, ўзингизни анча тетик сезасиз;\n5. Саримсоқпиёзни майда тўғраб, 2 ош қошиғини шунча миқдорда асал билан аралаштиринг. Аралашма ётишдан олдин бир чой қошиқдан қабул қилинади.\nКЕКСАЛАРДА ҚАНДАЙ КЕЧАДИ?\nКатта ёшли кишиларда грипп, зотилжамга ўтиб кетиши билан хавфли саналади. Шунинг учун илк аломатлари сезилдими, дарров даволанишни бошлаш керак.\n1.Ярим пиёладан сабзи шарбати ва иссиқ сутни аралаштириб, кунига 3-4 маҳал овқатдан олдин бир ош қошиқдан қабул қилинади;\n2.2 ош қошиқ зайтун мойи, 2 дона хом тухум сариғи, 1 чой қошиқ 2 - навли буғдой уни ва 2 чой қошиқ асални аралаштириб, кунига 2 чой қошиқдан 7-8 мартагача истеъмол қилиш лозим. Мазкур усул шу қадар самарали таъсирга эгаки, икки кундан кейин гриппдан асар ҳам қолмайди;\n3.Бир чимдим зира, ярим бош саримсоқпиёз, бир дона тухумни ярим литр сутда қайнатиб, қайноқлигича ичилади;\n4.Паракланган лимонни оз-оздан истеъмол қилишнинг ҳам фойдаси бор, агар сизда қон босимининг тушиб кетиши билан муаммо бўлмаса албатта.\n5.Карам баргини илиқ сувда чайинг-да, томоққа қўйинг ва устидан жун рўмолни ўранг. 2 соатдан кейин карамни олиб ташланг-да, томоққа зайтун мойини суртинг.\nҚишда грипп билан оғримаслик учун баҳор-ёз мавсумидаёқ эҳтиётингизни қилинг. «Илик узилди» даврида кўпроқ мева-сабзавотлар, қоқли чойлар ёрдамида организм қувватини оширинг;\nЁзда оёқяланг юриш, муздек сувда чайиниш танани чиниқтиради;\nКунлар совуши ҳамон ҳар куни 5 дақиқа давомида расмда кўрсатилган нуқталарни уқаланг. Бундан ташқари, товоннинг юқори қисмини худди суратдагидек пастдан бармоқлар томон айлантириб уқалаш қиш-баҳор мавсумида гриппнинг оғир кечшидан асрайди;\nАгар сизни томоқ оғриқлари тез – тез йўқлаб турса, бир ой давомида ош қошиқ чаканда ёки зайтун мойи билан оғизни ғарғара қилинг. Муолажани тугатгач, мойни тупуриб ташлайсиз;\nҲафтада 2-3 марта, томоқни тузли сув, лавлаги шарбатида чайинг, шунда гриппга чалинмайсиз;\nУч ой давомида наъматак ёки женьшень дамламасини оддий чой ўринга ичишнинг ҳам таъсири бор;\nМармарак ўтини газанда ўт билан бирга термосга дамлаб, кун давомида асал қўшиб ичилади. Ушбу дамлама иммунитетни кўтариб, касалликка чалинмасликка ёрдам беради;\nИкки ош қошиқдан занжабил, асал ва лимон сувини аралаштириб, овқатдан олдин ичилади;\nАсал ва лимон шарбатини тенг миқдорда аралаштириб, наҳорга бир чой қошиқдан қабул қилиш ҳам грипп мавсумида хасталанмасликка ёрдам беради.


Маҳмудхўжа Беҳбудий. «Туркистон тарихи» керак (1914) « Ўзбекистон Халқ Ҳаракати\n28 June 2019 - 11:41\nТарих кўп аҳамиятли ва фойдали бир нарсадур. Тарихнинг фойдаларидан баъзиси ушбудурки, бир миллатнинг на тариқада, қайси йўл ила тараққий этганин ўқиб, ибрат олмоқ ёки бир миллатнинг на сабаблардан таназзул этиб, охири мунқариз бўлуб кетганин ўқуб мундан ҳам истифода этмак мумкиндур.\nШунинг учун бизнинг ўз шевамизда Туркистонда ўтган боболаримизнинг маиший, сиёсий аҳволиға доир «Туркистон тарихи» бор бўлгонда, они кўз олдимизда қўюб, бурунғи қаҳрамон боболаримизнинг на йўл ила тараққий ва маданият давриға кируб ва нима сабабдан охири мунқариз бўлуб кетганларини ўқуб, билуб, хейли ибрат олар эдук. Ўшандоқ ҳозирги ҳолимизни боболаримиз давридаги ҳолларға бир даража муқояса этмак ила баробар ўз-ўзимиздан бир инфиоли даруний ҳис эдуб, юзларимиз қизарар эди. Ҳоло, биз туркистонийлар марҳум боболаримиз аҳволи ҳам Туркистон воқеоти тарихиясидан бутун ғофил ва бехабардурмиз. Чунки ҳануз Туркистон тарихи ҳақинда янги тадқиқот ила ёзилгон, тартибли ва истифодали мукаммал бир асар вужудға келган йўқ. Тўғриси, мундай тарих ёзувчи киши турк ўғлонларидан ҳануз майдонға чиқгон йўқки, бу эса турк болаларининг нохалаф бўлуб, чин ўғул эмасликлариға далилдур. Бу сўзлардан тарихсизлигимиз англашилмасун. Бизнинг тарихимиз бор.\nБурунғи асрларда Туркистон ва турклар воқеоти ва аҳволи ҳақинда туркий, форсий ва арабий тилларда неча китоблар ёзилгандурки, у китоблардан рус ва бошқа ёврупойилар истифода этган ва этмакдадурлар. Лекин у мухталиф тилларда ёзилган. Тарихий асарлардан биз туркистонийлар истифода этуб, янги муҳокама ва тадқиқот ила ўз шевамизда мунтазам бир асар вужудға келтурганимиз йўқ. Балки бизлар андоғ тарихий китоблардан аксарият ила хабарсиз бўлуб, баъзисидан хабардор бўлсак ҳам, аларнинг табъ ва нашриға аҳамият бермаймиз. Чунки бизнинг халқлар андоғ китоблардан кўра хурофотлик қисса, ҳикоя ва ошиқона ғазал китоблариға зиёда, рағбатлик бўлганидан моддий фойдасини кўзлаб, шундай афсона ва аслсиз китобларни табъ ва нашр этмакдамиз.\nШунинг учун кундан-кун муҳим тарихий китобларимиз кўздан тушуб, эсдан чиқуб кетмакдадурки, мунинг айбу гуноҳи Туркистондаги манфаатпараст китобчилар бўйнига тушса керак. Чунки бу сўнг йилларда китобчилар тарафидан турли хурофотлик китоб ва рисолалар нашр бўлинуб турганлиги майдонда ва барчаға маълумдур. Агарда муҳтарам ношир ва китобчиларимиз мундан сўнг ахлоқ бузгувчи ошиқона ғазаллар ва соф эътиқодларни заҳарландирувчи хурофотлик афсона китоблар ўрниға мўътабар тарихий, ахлоқий ва адабий рисола ва китоблар нашр этмоқға ташаббус этсалар, шояд бу хайрли ишлари аввалги гуноҳларининг юзини ёпар.


“Бизда бу шахс ишламайди ва университетда проректор ёрдамчиси лавозими йўқ” – СамДУ\nБугун, 9 сентябрь куни ОАВда, хусусан Zarnews нашри томонидан гўёки Самарқанд давлат университети проректорининг ёрдамчиси У.Э. пора билан қўлга тушгани ҳақида хабарлар тарқалди. СамДУ томонидан ушбу хабарлар рад этилди.\n“Бизда У.Э. деган фуқаро ишламайди. Шунингдек, бизнинг университетимизда проректор ёрдамчиси деган лавозимнинг ўзи йўқ. Биз ОАВдан хабарларни беришдан олдин маъумотни текшириб олишни ва бундай хатоларга йўл қўймасликни сўраб қоламиз. Маълумотларнинг ҳаққоний эмаслиги жамият орасида салбий фикрларнинг шаклланишига олиб келиши мумкин. ОАВга, хусусан Zarnews нашрига мурожаат қилган ҳолда, йўл қўйган хатони тўғирлашларини сўраб қоламиз”, – дейилади университет матбуот хизмати ахборотида.\nЭслатиб ўтамиз, ОАВда тарқалган хабарда гўёки проректорининг ёрдамчиси 800 доллар пора билан ушлангани ёзилган. ОАВ вакиллари вилоят ҳуқуқ тартибот органлари томонидан берилган нотўғри ахборотга таянишгани таҳмин қилинмоқда.\nУзбек 9 сентябр 2020 22:55\nХудди тозалар ишлайдигандай узларини оклаб обру хакида уйлашини\nЎзбекистон янгиликлари » Жамият » “Бизда бу шахс ишламайди ва университетда проректор ёрдамчиси лавозими йўқ” – СамДУ


Ҳалабдаги сўнги вазият\nБОШ САҲИФА / Яқин Шарқ / Ҳалабдаги сўнги вазият\n1911 маротаба ўқилди\nСуриянинг Ҳалаб шаҳри мусулмонлари Россия, Эрон, Башшар Асад ва Ҳизбуллот шия кофирлари тарафидан қамалга олинганидан сўнг кўп муддатли музокаралар ортидан эришилган " Ҳалаб аҳолисини қамалдан олиб чиқиш" келишувига эришилган эди. Имом ал Бухорий катибасининг тарғибот бўлими ходимлари ушбу келишув шартлари отмонлар тарафидан қандай амалга оширилаётгани хақида видео репортаж тайёрлашди.\nБелгилар : Ҳалабдаги - сўнги - вазият -\n"Шом садоси" жанглари. (видео)\nЖобар минтақасига катта ҳужум\nМужоҳидлар Асад режимига учта минтақада оғир зарбалар беришди.\nАсад режими Туркия ҳукуматига таҳдид қилди.\nРоссия Суриядаги ҳарбий кучларини қисқартирмоқда\nЖаннат йўли. (Имом ал Бухорий катибасининг ёшлар мадрасаси)\nҲалаб мусулмонлари яна ўққа тутиляпти.\nМуртад Сиси ҳам Суриядаги қатлиомларга ўз ҳиссасини қўшмоқчи.\nБугун сайтимизга кирганлар : 492\nЖаъми сайтимизга кирганлар : 4665051